
Quum,  elapsis  abhinc  quatuor  annis,  ferias  natalitias  Caesaris  optimi, 

quo  iustior  alter. 

Nec  pietate  fuit  maior,  nec  mitior  alter, 
condicere , eique  edicto  ex  more  maiorum  scriptione  aliqua  prae- 
ludere iussus  eram;  huic  negotio,  prout  vires  erant,  remissiore 
stilo  satisfeci,  proscripto  in  A,  Gellii  Noctes  Atticas  observationum 
variarum  ternione.  Consuetudine  enim  usuque  longaevo  firmatum  acce- 
peramus , huiusmodi  libellis  non  inique  proponi  argumenta  petita  ex 
erudita  Antiquitate,  quacum  aut  olim,  quicumque  ad  docti  hominis 
nomen  adspirant,  consuetudinem  sese  aluisse  profiteantur,  aut  etiam 
dum  usum  sibi  domesticum  intercedere  palam  pronuncient,  Gellium 
autem  merito  tanquam  condum  promum  interioris  eruditionis  cen- 
seri posse.  Cuius  auctoris  Noctes  Atticas,  etiam  qui  eas  temperan- 
tissime parcissimeque  laudarunt,^  ultro  tamen  confessi  sunt,  tot 
tantaque  ex  omni  Graecorum  et  Romanorum  collecta  priscarum  me- 


^ In  quorum  numero  praeter  Lud.  Vivem 
paucosque  alios,  nostra  patrumque  memoria 
praecipui  fuerunt  A b r.  W i e 1 i n g i u s , in  Diatr. 


de  furto  per  lancem  et  lictum  concepto,  Dav. 
Ruhnkenius,  Praef.  in  Apuleii  Metamorph. 
et  F r.  R 0 1 h , lif)ello  de  remunicip.  Rom.p.5.n.3. 

moriarum  residua  continere,  quot  quantaque  vix  alius  quisquam  e 
priscis  scriptoribus,  praesertim  tam  exiguo  libelli  ambitu  praestiterit, 
sineque  eo  futurum  fuisse,  ut,  praeter  multorum  scriptorum  re- 
liquias, plurimarum  quoque  historiarum,  legum,  rituum,  verborumque 
solemnium  memoriae  penitus  interciderent,  aliarum  autem  rerum, 
ab  aliis  auctoribus  non  nisi  summo  digito  demonstratarum  cogni- 
tionem plane  imperfectam  obscuratamque  teneremus.  Quare  , cum 
intelligeremus  istis  tergeminis  tum  emissis  fata  non  adeo  iniqua 
cessisse,  oblata  denuo  provincia,  recurrentia  Augustissimi  Prin- 
cipis Genethliaca  felicissima  concipiendi,  nihil  prohibere  visum 
est,  vetus  argumentum  rursum  in  tela  declucere  et  pro  tergeminis 
iam  quadrigeminos  publico  favori  commendare.  Inter  vero  tot 
Gellii  locos,  qui  iustam  scribendi  materiam  praestare  possint,  nunc 
quidem  elegi  libri  I.  cap.  XII.  de  Vestalibus  perscriptum.  Quo 
de  argumento,  quod  reliqui  scriptores  veteres  non  nisi  per  occasio- 
nem et  veluti  in  transcursu  attigerunt.  Noster  autem  data  opera  et 
de  industria  tractavit,  quum  praeterita  hieme  inter  aliquot  disciplinae 
iuris  et  philologiae  studiosos  sermones  caederemus,  deque  eo  Auli 
capite  paullo  enucleatius  disputaremus,  in  plurimis  quidem  ab  eo 
prolatis  aliorum  virorum  doctorum  industria  adiutos  nos  sensimus, 
in  nonnullis  autem  incerti  haesimus,  in  paucis  etiam,  quod  tamen 
praefiscine  dixerim,  caeteris  adeo  acutius  nos  vidisse  opinati  sumus 

Quae  res  me  impulit,  ut,  missis  quae  ab  aliis,  Lipsio  ^ inprimis, 
fidissimo  antiquitatis  Romanae  sospitatore,  satis  iam  explorata 

fuerunt,  tum  intra  privatos  parietes  declamata  nunc  in  lucem  publi- 
cam proferrem,  sive  illectus  ipsius  scriptoris  amore,  quem  ab  ineunte 
aetate  pulpiti  custodem  peregrinationumque  comitem  liabueram,  sive 
(pihciVTiCi  quadam,  credo,  non  inhonesta,  ne  mecum,  senio  iamiam 
tardigenulo,  perirent,  in  quibus  qualem  qualem  operam  haud  infeliciter 
consumpsisse  rebar , sive  denique,  ut,  quod  in  proverbio  est,  ubi  aqua 
haereret,  iudicia  doctiorum  me  longe  hominum  experirer,  quorum,  quae 
est  in  hoc  articulo  temporum  nostrorum  felicitas,  in  caetera  eorundem 
infelicitate , vel  una  Germania  nostra  feracior  est,  quam  reliquae  re- 
giones omnes. 

Lt  autem,  quae  dicenda  habui,  ordine  procederent,  neque 
inspiciendo  ubique  Gellii  libro  lectori  mora  fieret,  placuit  verba 
eius  incise  membratimque,  perque  numeros  distincta  proponere,  idque 
prouti  hodie  leguntur  post  industriam  Gro noviorum,  Patris  quidem 
Joannis  Fr  i der  ici,  in  prisca  litteratura  undequaque  non  peritissimi 
modo,  sed  etiam  lucidissimi  candidissimique  ingenii,  tum  et  filii  Ja- 
cobi,  fortasse  non  multo  minoris  eruditionis,  sed  maioris  audaciae 
et  obscurae  plerumque  diligentiae  infestique  in  quoscunque  aliter 

2 In  luculento , de  Vesta  et  Vestalibus  T.  III.  p.  1073  «77. 

.Syntagmate , Opp.  ( Vesallae  1(570  editor.) 

sentientes  animi.  Igitur  praetermisso  capitis  argumento,  in  quo, 
perlecto  ipso  capite,  nihil  est  quod  interpretatione  egeat,  prodeat 
iam  membrum 


de  Vestali  virgine  capienda  scripserunt,  quorum 
„ diligentissime  scripsit  Labeo  Antistius,  minorem  quam 
„ annos  VI,  maiorem  quam  annos  X natam,  negaverunt 

„capi  fas  esse.” 


Leviculum  est  quod  monuerunt  interpretes  hic,  delendam  videri 
vocem  Vestali,  quae  et  a membranis  absit  et  a nonnullis  vetustis 
editionibus,  ^ abesse  autem  iure  possit,  tum  quod  in  lemmate 
praefixo,  quod  cum  Henr.  Stephano  quidam  Gellii  esse  immerito 
negarunt,  Vestae  nomen  occurrat,  tum  quod  ipse  aliquoties  J irginis 
nomen  pro  sacrata  praecise  ponat,  idque  ab  aliis  quoque  scriptoribus 


® Quod  de  Mss.  Codd.  monuerunt  alii,  fir- 
mare licet  ex  inspectione  membranarum  Gellia- 
narum,  quas  servat  bibliotheca  Regis  nostri 
Hafniensis  opulentissima,  a quibus  itidemVe- 
s t a 1 i s nomen  abest.  Sunt  quidem  illae  membra- 
nae nitide  scriptae,  non  tamen  valde  antiquae,  et 
nisi  me  litterarum  scriptura  fallit,  pars  olim 
praedae  e Corvini  Regis  bibliotheca,  attamen 
ex  antiquissimis  optimae  notae  profectae , cuius 
rei  testimonium  mirabili  prorsus  modo  exinde 


patet,  quod,  qui  illum  Cod.  recognovit,  nescio 
quis  infelix  grammaticus,  in  locum  optimarum, 
sed  paulo  difficiliorum  lectionum,  rasura  facta, 
substituerit  plerumque  vulgarem  faciliorem  aut 
adeo  ineptam.  Praeter  hunc  Cod.  diligenter 
etiam  contuli , quae  ad  manus  erant  ex  Edd. 
antiquis,  binas  Venetas  a.  1509  et  1517.  Argen- 
tinensem  a.  1517.  Parisiensem  et  Basileensem  a. 
1519,  denique  et  Coloniensem  a.  1526,  e quibus 
priores  duo  Vestalis  voce  carent. 

factitatum  teneamus,"^  tum  denique  quod  verbum  capere,  Vestae 
sacerdotibus  quodammodo  mancipatum , de  quibus  virginibus  sermo 
sit,  dubitationi  locum  non  relinquat.  Sint  haec,  prout  quisque  malit. 
Mihi  aliud  molestum  est  et  scrupulum  iniicit,  ad  quem  nondum  quem- 
quam offendisse  mirari  licet.  Is  autem  latet  in  praecisa  enumera- 
tione annorum  sexti  et  decimi,  intra  quos  solum  Virginem  capi 
potuisse  fas  fuerit.  Et  sexti  quidem  praeterea  apud  Sozomenum  ® 
mentio  exstat,  decimi  apud  neminem.  Nam  quem  praeterea  lau- 
dare solent,  Suetonius  ^ non  nisi  generaliter  aetatem  narrat.  Et- 
enim de  Augusto,  Pontifice  tum  maximo,  referens,  quum,  ait,  in 
demortuae  locum  aliam  capi  oporteret , ambirent  que  multi,  ne 
Jilius  in  sortem  daret,  adiuravit,  si  cuiusquam  neptium  suarum 
competeret  aetas,  oblaturum  se  fuisse  eam.  Nec  minus  generaliter 
de  competente  et  legitima  aetate  sermonem  instituit  Prudentius,  ’ 
his  verbis  in  lite  cum  Symmacho  usus  : 

Ac  jJrimum  parvae  teneris  capiuntur  in  annis. 

Ante  voluntatis  propriae  quam  libera  secta, 

Laude  pudicitiae  fervens  et  amore  deorum, 
lusta  maritandi  condemnet  vincida  sexus. 

Captivus  pudor  mgratis  addicitur  aris, 

ipsorum  annorum,  quasi  satis  cognitorum,  plane  securus.  Quod 
autem,  ut  dixi,  in  illis  a Gellio  scriptis  Virginum  annis  offendam, 
eius  rei  hanc  habui  causam,  quod,  quantum  memoria  repeto,  apud 


Monuit  A non.  in  Misc.  Obss.  liat.  IV,  ® in  ytag.  c.  .31. 

431.  et  Cortius  ad  Plin.  Epp.  VII,  19.  ’’  in  Symmach.  11,  vs.  1065  sqq. 

® Ilist.  Eccles.  1,  9. 

nullam  gentem  sive  sextus  sive  decimus  aetatis  annus  ita  existimatus 
fuerit,  ut  is  in  aliqua  re,  sive  publica,  sive  privata,  momentum  ali- 
quod facere  posse  videretur,  neque  causa  ulla  expromi  possit,  cur 
in  his  sacerdotibus  isti  anni  exquirerentur,  qui  tamen  in  caeteris  ho- 
minibus ad  caussam  nullam  pertinerent.  Quare  in  hanc  suspicionem 
veni,  errore  magis  librariorum,  quam  Gellii,  factum  esse,  ut  iam 
sextum  pro  septimo,  et  decimum  pro  duodecimo  habeamus.  Quis 
enim  nescit,  septimo  aetatis  anno  infantiam  claudi,  duodecimo 
in  feminis  impubertatem ; qui  termini,  etsi  libera  republica  nondum 
certis  legibus  definiti  fortasse  fuerint,  tamen  usu  et  consuetudine 
dudum  invaluisse  videntur.  Quibus  ita  positis , satis  constat  cur  in- 
fantes noluerint  capi,  utpote  quae  aut  prorsus  non,  aut  saltem 
nondum  satis  distincte  fari  sensaque  animi  explicare  posse  viderentur, 
adeoque  plane  ad  subeunda  vel  minima  reipublicae  munia  inhabiles. 
Quae  vero  duodecimum  egressa  est  annum  virguncula,  ea  iam  nu- 
bilis facta  et  virum  cogitare  solita  credebatur,  unde  eleganter  Ho- 
ratio ® tempestiva  audit,  et,  quod  iam  virum  pati  possit,  luriscon- 
sultis  nostris  viripotens  dicitur.  Vestae  autem  sacerdotium  integram, 
illibatam  nullique  suspicioni  obnoxiam  virginitatem  sibi  poscere 
visum  est, 

lure  etenim  Virgo  est,  quae  semina  nulla  reinittit 

Nec  capit , et  comites  virginitatis  amat,  ’ 

et  quae  vere  Virgines,  Diis  inprimis  carae  antiquis  creditae  et  boni 


8 Curm.  1,  23.  et  Gellio  quoque,  VI.  8.  9 Ovid.  Fasior.  VI.  295. 

ominis  causam  in  se  habere.  ^ ° Neque  igitur  aptae  habitae  sunt 
feminae,  nisi  quae  adhuc  rudes  essent  et  edentulae,  quaeque  coe- 
perint erubescere  et  scire  quid  taceant,  dubitare  quid  dicant,  ceu 
festivissime  habetur  apud  I).  Hieronymum , ^ ^ cuius  qui  Episto- 
larum libellum  non  legit,  nae  is  magnam  eloquentiae  iacturam  se 
fecisse  sciat.  Reiecta  igitur  est  virgo  omnis,  quae  se  inteUigere 
coepit  et  sensum  naturae  suae  intrare , et  de  virginis  exire , et 
pati  novum  illud,  quod  alterius  aetatis  est,  cuius  iam  vox  obsolefacta 
et  meiid)ra  completa  sunt,  et  pudor  ubique  vestitur,  et  menses  tri- 
' blita  dependunt,  quae  verba  sunt  alterius  Ecclesiae  doctoris,^®  non 
nimium  fortasse  casta,  at  sui  tamen  ingenii.  Quot  autem  in  numeris 
errores  a librariis  admissi  fuerint,  trita  res  est,  praesertim  sicubi 
non  per  seriem  litterarum,  sed  siglis  adhibitis  perscripti  fuerunt,  quod 
hoc  loco  in  Gellii  Codd.  factum  fuisse  testantur  praeter  Hafniensem 


* ” Eorsuni  traho  locum  Cicer,  de  II.  II,  12 
satis  vexatum,  varieque  emendatum  et  explica- 
tum. Eum,  ne  longior  sim,  sic  legendum 
existimo:  Qumnque  f esta,  quasi  focum  Ur- 
bis . . . complexa  sit : ei  colendae  virp^ines  prae- 
sint, ut  advigiletur  felicius  ad  custodiam 
ignis,  et  sentiant  mulieres  innatura  femina- 
rum omnem  castitatem  peti,  hac  sententia: 
in  sacerdotium  Vestae  a Romanis  non  nisi  vir- 
gines sumtas,  idque  his  cau.sis,  quo  et  felicius 
Deaeque  gratius  hoc  ministerium  peragatur,  et 
ut  mulieres  sentiant,  in  natura  feminarum  inque 
earum  virtutibus  et  qualitatibus,  virginitatem 
omnem  h.  e.  omnibus  numeris  absolutam,  expeti 
ac  desiderari.  Quod  enim  non  animadverterunt 


interpretes,  comparat  Tullius  his  verbis  in  Ve- 
stae cultu  mores  Romanorum  et  Graecorum, 
quorum  illi  non  nisi  virgines  omni  suspicione 
vacuas  duplici  ex  causa  adhibendas  existimarint, 
cum  Graeci  viduas  etiam  admiserint,  nihil  in  iis 
pudicitiae  iam  prostratae  veriti  detrimentum. 
Nihil  autem  mutavi , nisi  ut  felicius  scriberem, 
pro /aci7tus,  quod  ieiunum  est;  reliqua  e Codd. 
et  Edd.  antiquis  servavi. 

Upp.  II,  16.  ex  edit.  Colon.  1586,  8.  nam 
in  aliis  aliter  collocatur. 

Tertullian.de  f irgin.  veland.  c. . M in 
cuius  verbis  cum  Latinio  dependunt  rescripsi, 
pro  vulg.  defendunt. 

editi  omnes  et  editoruiii,  qui  Mss.  usi  sunt,  silentium.  Quod  autem 
in  istis  siglis  consentiunt  libri  omnes,  non  est  quod  me  turbet,  qui 
pro  certo  habeam,  quotquot  eorum  ad  nostram  aetatem  pervenerunt, 
eos  omnes  ab  uno  aliquo  codice,  tanquam  communi  fonte  dima- 
nasse, idque  factum  esse,  nisi  in  toto  corpore  Gelliano,  certe  tamen 
quod  ad  decem  priores  libros  Noctium  Atticarum.  Quod  hactenus 
ab  editoribus  non  animadversum,  si  Deus  vitam  dederit  et  occasio 
tulerit,  liquido  me  demonstraturum  confido. 

II. 

„Item  quae  non  sit  patrima  et  matrima.” 

Qui  haec  verba  ita  explicant,  vulgo  autem  id  fieri  solet,  ut 
dicant,  Vestalem  capi  non  potuisse  nisi  cuius  uterque  parens  ad- 
huc in  vivis  esset,  recte  id  quidem  dicunt,  fortasse  etiam  satis  ad  huius 
loci  intellectum.  Sed  si  quis  diligentius  in  horum  vocabulorum 
vim  usumque  inquisiverit,  vereor  ne  illi  accidat,  quod  Tullio ^ acci- 
disse legimus,  .disputanti  de  nominis  gentilium  et  hereditatis 
vera  significatione  perfectaque  definitione.  Ecce  enim,  si,  quod  non 
negamus,  verum  est,  patrimos  matrimosque  dici,  quorum  uterque 
parens  superstes  est,  quaeri  adhuc  potest  utrum  omnes  omnino, 
quibus  hoc  a natura  beneficium  contigit,  cuiuscunque  demum,  sive 
aetatis,  sive  conditionis  sint,  ea  adpellatione  fruantiir,  an  aliqui  tan- 
tum et  certae  aetatis  certaeque  conditionis  ? Deinde,  cum  apud 


12* 

Graecos  Romanosque  vocabula  reperianius , quibus  istiiismodi  quali- 
tatis homines  designantur,  quasi  apud  illos  quidem  d[A(ptBc(,Km 

nomen,  apud  hos  patrimorum  et  matrimorum,  reliquae  vero 
linguae,  antiquae,  recentiores , similibus  careant,  nescio  an  obscurae 
curiositatis  sit,  si  quis  sciscitetur,  quae  tandem  eius  rei  causa  sit 
atque  ratio  ? aut  quando  in  antiquorum  scriptis  repererit  ista  patrim. 
et  matrim.  vocabula  ubique  coniunctim  poni,  in  id  quoque  inquirere, 
num  aeque  bene  latine  discerpi  et  disiunctim  adhiberi  queant,  ut 
patrimo  significetur,  cui  pater  solus,  matrimo,  cui  non  nisi 
mater  supersit,  adeoque  ex  more  Rom.  locutus  tibi  videare,  si  cui 
narraveris,  patrimum  Sempronium,  uxorem  nuper  duxisse  patrimam 
Caiam , aut  contra?  quod^  nescio,  an  ulli  e recentioribus  visum 
non  sit.  Quae  et  alia  nonnulla  momenta,  quae  mox  tacturi  sumus, 
quo  clariori  luce  perfundi  possint,  lectorumque  molestiae  parcamus, 
age,  uno  veluti  obtutu  praemittamus  ex  universa  antiquitate  loca 
omnia,  in  quibus  disertis  verbis  patr.  et  matr.  mentio  occurrit, 
studiose  undique  collecta  et  disposita,  prout  aetatis  scriptorum  ratio 
postulare  videbatur.  Sunt  autem  haec  fere,  neque  enim  existimo 
alia  suppetere  praeterea  : 

a.  Cicero  : * ^ ludius  coustitil , aut  tibicen  repente  conticuit, 
aut  puer  ille  patr.  et  matr.  si  terram  non  tenuit,  aut  tensam, 
aut  lorum  omisit , ludi  non  sunt  rite  facti. 

Verba  haec  auctoris  libelli  de  Haruspicum  Responsis,  quem 
Quintilianus  quidem  et  Arnobius  Ciceronem  esse  existimarunt,  nostri 

* de  Hartisp.  resp.  c.  II. 

homines  impudentissimum  nescio  quem  falsarium,  remotae  tamen  aetatis, 
unde  et  primo  loco  posui.  Quorum  quidquid  sit,  nobis  nunc  suf- 
ficit , in  publicae  laetitiae  pompa  hic  spectari  patr,  et  matr.  quae 

pompa  et  ipsa  inter  sacra  refertur.  Quid  sit,  terram  tenere,  do- 

' 

cuere  interpretes,  qui  iidem,  quid  sit  lorum  omittere , ostendere  pot- 
erant e Virgilii  his  : 

pueri  circum  innuptaeque  puellae 
Sacra  canunt,  funemque  manu  contingere  gaudent,^* 

quibus  verbis  ipsi  quoque  patr.  et  matr.  indicantur. 

b.  Livius  : ^ ^ Supplicatio  earum  religionum  causa  fuit. 
Quibus  Diis,  decemviri  ex  libris,  ut  Jieret,  ediderunt.  Decem 
virgines,  patr.  omnes  matrimique , ad  id  sacrificium  adhibiti. 

Ita  locum  ab  interpunctione  etiam  nurn  laborantem,  distingnen- 
dum  putavimus.  De  re  sacra  sermonem  esse,  deque  prodigiis  procu- 
randis infaustisque  ominibus  avertendis,  vel  supplicationis  verbum 
ostendit. 

c.  Tacitus:**^  Ingressi  milites  quis  fausta  nomina,  felici- 
bus ramis,  dein  Virgines  Vestales  cum  pueins  puellisque  patr. 
matrimisque,  aqua  vivis  e fontibus  hausta,  perluere. 

De  caerimoniis  in  Capitolio  restituendo  observatis  narrat,  et 
quid  actum  fuerit,  ut  ea  res  ex  faustis  ominibus  procederet.  Erant 
autem  caerimoniae  illae  et  ipsae  sacrorum  publicorum  particula. 

d.  Vopiscus  : ^ ’ Agite  igitur  Pontifices,  qua  puri,  qua  mundi, 
qua  sancti , qua  vestitu  animisque  sacris  commodi  ; templum 

Hist.  IV,  20. 

’ in  Aureliano  c.  19. 


Aen.  //,  238  sq. 
15  Hist.  XXXVII,  3. 

ascendite , subsellia  laureata  constituite , veteranis  manibus  libros 
evolvite,  fata  Reipublicae,  quae  sunt  aeterna,  perquirite , patr. 
matrimisque  pueris  carmen  indicite.  Nos  sumptum  sacris,  nos 
apparatum  sacrificiis,  nos  ag^ris  ambarvalia  indicemus. 

Insignita  haec  verba  ex  oratione  Senatoris  Roin.  transscripta 
sunt,  cum  in  Curia  de  supplicatione  instituenda  ageretur  imminente 
bello  Marcomannorum,  hoc  consilio,  ut,  quemadmodum  in  superiore 
exemplo,  mala  omina  averruncarentur,  fausta  impetrarentur.  In  qui- 
bus tamen,  antequam  ad  alios  testes  properamus,  tantisper  morari  placet. 
Video  enim  Salmasium,  quem  nemo  negabit  Historiae  Augustae 
scriptorum  sospitatorem  cluere,  iniis  fluctus  nescio  quos  excitasse,  co  n- 
fldentia  auctoritatis  suae  magis,  quam  bonae  causae,  alia  autem  pressisse, 
quae  sine  monitore  vix  praetermittenda  erant.  Et  principio  (juidem, 
cum  veteranas  manus  ® satis  prudenter,  senio  confectas, 

interpretatus  esset,  indeque  venerabiles,  quod  a senioribus  e Pon- 
tificum collegio  libri  Sibyllini  inprimis  evolutos  credibile  sit,  con- 
tradixit Salmasius,  et  qua  fuit  ingenii  fiducia,  velatas  substituit, 
causatus,  moris  fuisse,  ut  in  supplicationibus  Pontifices  manus  velo 
obtegerent.  At  vero  eius  ritus  tantum  abest,  ut  ex  vetustate  certum 
aliquod  testimonium  afferri  possit,  ut  eius  modi  chirothecarum , ita 
enim  iam  peregrina  voce  appellare  solemus,  ne  vocabulum  quidem 
in  omni  sermone  latino  suppetat.  Neque  enim  quod  ad  Plautum 
nos  remittit,  apud  quem  manifestis  verbis  occurrant  velatis  mani- 
bus orantes,  eiusmodi  est,  ut  propterea  vadimonium  deseramus. 


1 8 


1 0 


Casaub.  ad  Athen.  \//,  2. 


in  Amphitr,  /,  l,  tOI, 

Plauto  enim  de  acie  victis  sermo  est,  quorum  principes  flentes  di- 
cuntur venisse  velatisque  manibus  veniam  orantes,  quorum  verborum 
nihil  est  quod  ad  ritus  in  sacris  observari  solitos  attineat.  Fugiebat 
scilicet  doctissimum  illud  mortalium  caput,  velatas  ibi  manus  esse, 
in  quibus  more  supplicum  infulas  gestarint  et  velamenta,  quaeque 
sunt  alia  irae  victorum  placamenta.  ignorabat,  si  Dis  placet,  in- 
credibilis memoriae  vir,  Viennenses  apud  Tacitum  velamenta 
et  infulas  praeferentes,  ut  animos  militum  flecterent,  aut  apud 
Livium,^  ^ i'amos  oleae  ac  velamenta  alia  supjjlicum,  et  quae 
sunt  eiusmodi  aliorum  in  re  simili  testimonia  , quorum  aliqua  dedit 
Ernestius,^*  et  poterat  plura.  Invenit  tamen  Salmasius  propugnatorem 
et  chirothecarum  defensorem  in  Gallaeo,*  cuius  vero  qui  argumenta 
trutinaverit , non  magis  ad  rem  facere  intelliget,  quam  locum  ilium 
Plautinum.  Non  autem  in  eo  substitit  Salmasius , sed  ultima  verba 
haec  Senatoris  : patrimis  matrimiscpie  pueris  carmen  indicite  ; 

nos  sumptum  sacris,  nos  apparatum  sacrificiis , nos  agris  Amhai'- 
valia  indicemus,  tanquam  futile  impostoris  additamentum,  prorsus 
eliminavit.  Absunt,  ait,  a Cod.  Palatino  et  ab  editione  principe 
Mediolanensi  a.  1475,  addo,  et  a Veneta  a.  1490.  Esto.  Nonne 
magis  simile  vero  videri  debet,  excidisse  in  uno  aliquo  codice  osci- 
tantia librarii,  quam  intrusa  esse,  quae  supra  captum  huiusmodi 
hominum  docta  sunt  ? Atquin  pergit,  nec  docta  sunt.  Quid  enim 
est  carmen  indicere  pueris  ? quid  sumtum  indicere  sacris  ? (|uid 


ttistor.  1,  (56.  2 2 ad  Tac.  llht.  1,  (53. 

Histor.  XXIf-.  30.  22»  Sybitlis  tarumque  Oraculis,  c.  1(5. 

denique  aris  indicere  umharvaliu  ? et  cur  ambarvaliuni  tantum 
meminit,  non  et  amhurvii , quod  tamen  postea  celebratum,  amhur- 
vale  tantum  promissum  est  ? In  quibus  me  non  tam  Salmasium 
audire  sentio,  quam  malae  causae  malum  j)atronum.  Quid  enim,  si 
a Salniasio  quaerere  vellemus,  quid  sit  ferias^  aut  supplicationes 
indicere,  aut  bellum,  quae  quavis  pagina  apud  \ eteres  occurrunt? 
aut  quid  apud  Maronem,  honorem  templis  indicere  ? Nae 
ego  vereor,  ne  nos  ad  ludum  et  puerorum  subsellia  remittat.  Neque 
porro,  quod  ad  amharvaUa  attinet,  voto  Senatoris  comprehensa, 
Salmasius  nobis  docendus  est , in  communi  deliberatione  saepe  ab 
uno  proponi,  quae  mox  plurium  arbitratu  aut  reiiciuntur,  aut  inum- 
brantur. Quare  stet  lectio  vulgaris,  reliquorum  Codd.  et  Edd.  auc- 
toritate et  constantia,  ipsa  denique  rei  opportunitate  et  habilitate 
satis  corroborata.  Sunt  tamen  alia  quaedam  in  Vopisci  verbis,  quae, 
nisi  valde  fallor,  poterant  Salmasianae  libidini  in  sollicitandis  verbis 
satisfacere.  Equidem  quid  sibi  velint  isti  Pontifices,  qua  vestitu, 
qua  animis  sacris  commodi,  non  satis  percipio,  quae,  interpunctione 
unaque  litterula  sic  mutata  : Agite  Pontifices  qua  vestitu  animisque 
sacri.  Commode  templum  ascendite , rei.  bene  procedere  videntur. 
Commode  inquit,  i.  e.  svy.a,i^odg  et  suo  tempore;  qua  in  mutatione 
defendor  pro  parte  ab  Aldina  Ed.  in  qua,  post  sacris,  periodus 
clauditur,  et  nova  a voce  Commodi  incipit,  quasi  de  huius  Imperatoris 
templo  aliquo  sermo  sit,  quod  est  nauci.  Praeterea  non  minus 
haereo  in  his  : fata  reipublicae  quae  sunt  aeterna  perquirite. 


Acn.  1,  (332. 

Qiiodsi  enim  fata  reip.  sunt  aeterna  et  mutari  nescia,  cui  bono  tunc 
supplicationes  caeteraeque  relig-iones  ? Scripserit  Vopiscus  fala  reip. 
quae  sint  aeternae  perquirite.  Nihil  enim  frequentius  in  numis 
reliquisque  monumentis  priscis,  quin  adeo  in  ipsis  Legibus,  quam 
haec  aeternae  urbis  reipublicaeque  commemoratio,  ut  vel  municipia 
istam  appellationem  sibi  ultro  arrogaverint.  * ^ Sed  pergamus  in 
patrim.  et  matr.  testibus. 

e.  Lampridius  : ^ ^ Caedit  et  humanas  hostias,  lectis  ad  hoc 
pueris  nobilibus  et  decoris  per  omnem  Italiam,  patrimis  et  ma- 
trimis ; credo  ut  maior  esset  utrique  parenti  dolor. 

f.  Festus  : Flaminia  dicebatur  sacerdotula,  quae  Flaminicae 

Diali  praeministrabat , eaque  patrimes  et  matrirnes  erat,  id  est, 
patrem  matremque  adhuc  vivos  habebat. 

g.  Idem  : Flaminius  Camillus  puer  dicebatur  ingenuus 
trimes  et  matrirnes,  qui  Flamini  Diali  ad  sacrificia  praeministrabat . 
Antiqui  enim  ministros  Camillos  dicebant. 

h.  Idem  : Patrimi  et  matrimi  pueri  praetextati  tres  nu- 

bentem deducunt  : unus  qui  facem  praefert,  ex  spina  alba,  quia 
noctu  nubebant , duo,  qui  tenent  nubentem. 

i.  Idem  : Ricam  alii  dicunt  pallium  esse  triplex,  quod  con- 
ficiant virgines  ingenuae  patTimae  et  matrimae. 


L.  11.  C.  T/i.  dc  oper.  pubi.  L.  10.  C. 
hist.  de  metatis. 

2 5 Exempla  congessit  Vis  conti  us  in  Mo- 


numenti Gabini  della  villa  Pinciana,  p.  84 
et  94. 

2®  In  Heliogub.  c.  VI. 

In  quibus  Festi  verbis,  quod  ter  patrimes  et  maf rimes  vocavit, 
quos  alii  patrimos  matrimosque  appellant,  vulgo  imputant  tanquam 
proprium  sacrae  Pontificum  linguae.  Sed  et  alia  vocabula  secundae 
declinationis  ad  tertiae  normam  invenimus.  Itaque  sacres  porci 
apud  Plautum  habentur  et  Varronem. 

k.  JuL.  Obserens  : * ’ Supplicatio  per  decem  pueros  patri- 
mos matrimos  toiidemque  virgines  habita. 

l.  Idem  : ^ ® Ex  SibijlUnis  in  insula  Cimolia  sacrijicatum 
per  triginta  ingenuos , patrimos  et  matrimos,  totidemque  virgines. 

Quod  ibi  priore  loco  sine  copula  patrimi  matrimi  leguntur, 
praeferendum  adeo  visum  est  SchefFero  et  Oudendorpio,  quod  non 
putem.  Defendi  tamen  potest  aliorum  exemplorum  copia  nude  po- 
sitorum , veluti  usus  fructus,  rutorum  caesorum,  sartorum 
tectorum,  emtionis  venditionis,  locationis  conductionis, 
quae  in  vulgus  nota  sunt.  Addo  ex  iuris  libris  munus  donum,*’ 
actionem  petitionem,^®  placitum  consensum.^*  Idem 
in  praede  litis  vindiciarum  apud  Ciceronem^*  nuper  observa- 
runt Savinius  * ^ 3 4 yyr  (^|  (^|  cuius  loco  nunc  apud 

Gaium  quater  habemus  litem  et  vindicias,  quibus,  ni  fallor, 
comparare  quimus,  defensionem  et  vindiciam  (sic  lego,  non 
vindicium,  quod  nihili  est)  in  vetustissimo  marmore  Prae- 


de  prodigiis,  cap,  54. 
**  ibid.  cap.  100. 

L.  18.  de  Offie.  Praes. 
L.  ult.  de  terni,  molo. 

’ ’ L.  1.  ^ 2.  de  pactis. 


J err.  1,  45. 

Rccht  des  Besitzes,  Ed.  novlss.  p.  460. 
doctis.sima  commentat.  quae  habetur  in: 
4rchw  fur  die  civil.  Praxis.  T.  VI.  p.  261. 
Instit.  VI.  16,  J)1  ct  <)4. 

iiestino.  3 6 ]Vec  tamen  damnaverim,  quae  Asconio  est,  litem 
vindiciarum,  quam  paullum  converso  sensu  dixit,  sicuti  Papini- 
anus ^ ’ litem  inofficiosi  et  alibi  ^ ® 1 i t e m p r o p r iet  a t i s. 

m.  Arnobius:^  ^ in  caerimoniis  vestris  rebusque  divinis,  jyostu- 
lionibus  locus  est  et  piaculis.  Dicitur  contracta  esse  commissio, 
si  per  imprudentiae  lapsum,  aut  in  verbo  quispiam , aut  sympuvio 
dee7'rarit , aut  si  cursu  in  solennibus  ludis  curriculisque  divinis. 
Commissum  omnes  statim  in  religiones  clamatis,  si  ludius  con- 
stitit, aut  tibicen  repente  conticuit,  aut  si  patrimus,  {et  matrimus^ 
qui  vocatur,  puer,  omisit  per  ignorantiam  lorum,  aut  terram 
tenere  non  potuit. 

Adscripsi  integrum  locum,  ut  leviter  corrigerem  et  ab  inter- 
punctione iuvarem.  Vulgo  est:  piaculi  dic.  contr.  esse  com.  uno 
tenore,  et  rursus : divinis,  commissum  omnes. 

n.  Servius  : ^ ° Nuptiae  Jiebant  farre,  cum  per  Pontificem 
Max.  et  Dialem  Flaminem , per  finges  et  molam  salsam  coniun- 
gebantur  ; unde  Confarreatio  appellabatur ; ex  quibus  nujdiis  pa- 
trimi et  matrimi  nascebantur. 

Ita  habet  Codex  Servianus  P.  Danielis,  quem  is  primum  Paris, 
a.  1600  edidit,  ingenti  lucro  doctrinarum.  Idem  tamen  scholion  ex 
iisdem  schedis  iam  a.  1573  in  lucem  produxerat  P.  Pithoeus.  ^ * 


apudFogginiumin:  Fastor.  Verrii  Flacci 
Reliquiis,  Praef.  p.  VII. 

L.  6.  de  collat.  dot. 

3 8 L.  33.  de  Usufr.  adde  Ulpian.  l.  33. 
de  dolo  malo. 


3 8 Adv.  Gentes,  IV,  31. 

8 8 ad  Virg.  Georg.  1,  32. 

8^  in  Comment.  ad  Mos,  et  Rom.  LL.  Collat. 
tit.  XVI 

Atque  ex  eo  tempore  notioni  patr.  et  matr.  addi  coepit,  non  suffi- 
cere, ut  eiusmodi  pueri  parentes  habeant  superstites,  sed  ut  nati  sint 
ex  farreatis  nuptiis,  qua  de  re  ante  nemo  somniaverat. 

o.  Idem  : More  Romano,  patrimi  et  matrimi. 

Haec  ille  ad  illustranda  Poetae  : Pueri  innuptaeque  puellae 

Sacra  canunt,  quibus  Maro  pompam  describit,  qua  equus  Troianus 
in  urbem  invectus  fuit,  magis  Romanorum,  quam  Graecorum  mores 
imitatus. 

p.  Macrobius  : ^ Laelius  Augur  refert,  bello  Punico 

secundo  duumviros  ex  SCto  propter  multa  prodigia  libros  Sibyl- 
linos adisse,  et  inspectis  his  nunciasse , in  Capitolio  supplicandum 
lectisterniumque  ex  collata  stipe  faciundum,  ita,  ut  libertinae  quo- 
que, quae  longa  veste  uterentur , in  eam  rem  pecuniam  submi- 
nistrarent. Acta  icitur  obsecratio  est,  pueris  ingenuis , itemque 
libertinis,  sed  et  virginibus  pat?'imis  matrimisque  pronunci antibus 
carmen.  Ex  quo  concessum,  ut  libertinorum  quoque  filii,  qui  ex 
iusta  dumtaxat  matref amilias  nati  fuissent,  togam  praetextam, 
et  lorum  in  collo,  pro  bullae  decore  gestarent. 

Quis  Laelius  ille  ylugur  fuerit,  quidve  scripserit  ignoro;  adeo- 
que  eius  memoria  obscura  est,  ut  vel  eorum  diligentiam  effugerit,  qui 
auctorum  a Maciobio  laudatorum  indicem  contexuerunt,  itemque 
eorum  qui  fragmenta  veterum  scriptorum  historica  collegerunt.  Praeter 
quam  autem  hos  quindecim  locos,  nullum  alium  exstare  autumo  in 
priscis  auctoribus,  in  quo  patrim.  et  matrim.  nomina  apertis  verbis 


Satiirnal.  I,  6. 

ad  Aen  FI,  238. 

prodita  sint.  In  niimis  porro  antiquis  occurrere  vix  crediderim^ 
neque  in  lapidibus  compertum  habeo , nisi  in  tribus  ad  Fratres  Arvales 
spectantes,  ^ quorum,  qui  integrior  copiosiorque  caeteris  est,  haec 
habet  : 

q.  ...  AD.  PERAGENDVM.  SACRIFICIVM 
PER.  FRATRES.  ARVALES.  EPVLANTES.  ET.  FRV  GIBVS. 

MINISTRANTIBVS.  PVERIS.  INGENVIS.  PATREMIS.  ET 
MATRIMIS.  SENATORVM.  FILIIS 


Ne  vero  ex  quo  huic  rei  lumen  accendi  possit,  suppressisse 
quidquam  videar,  e Graecis  quoque  scriptoribus,  quoad  illi  res  Ro- 
manorum attigerunt,  quodcunque  eo  pertinere  visum  est,  simul  hic 
repraesentabimus.  Sunt  autem  fere  haec  : 

r.  Dionys.  Halicariv  : ^ ^ EVg?  y.al  hd  'yvvcciKMV  rivci  le^cc 

%cCi  hd  dfA(Pi^o^KZv  . . . rdg  yvvdiyccg  toov  U^soov 

sTO,^s  To7g  eotvToi)V  ^ . . . %cCi  licCf^ag  dvT^v  tcc  /nx^yj- 

KovTcc  AsiTov^ysTv. 

De  Romuli  institutis  agens,  hoc  relatum  reliquit  generale  de 
sacerdotibus  praeceptum , mox  idem  specialiter , ad  Salios  referens 
his  verbis  : ccvTovg  ’£Ksv^^^ovg‘.  ts  elvcUy  xcti  avStysvsig  xgu 

dfJLCpi^cdkilg. 

s.  Dio  Cassius,  4 6 Caligula:  EV.  le  tovtov  t6  tov 

AvyovcTTcv  cJtriwce,  r^v  eTnv/xwv  ev^vg  ’ xcd  dt  re  svysveiTTCiTOL  'ndi- 

^sg  ^ 0(701  Jta<  dij.(piBa.Xs7g  ^crav^  y.srd  TTOt^Sevcov  o/Jioioov  tov  v/avov  j^cctv. 


Ap.  Mari  ni  um  in:  Gli  Atti  e Monti-  Antiqnitat.  II,  22. 

menti  de  Fratelli  Arvali,  T.  II.  Tuh.  XXIII,  Histor.  LIX,  7. 

XXXII  et  XL. 

t.  ZosiMirs  : ’ 'H/us^cc  iv  tw  '/.arci  rov  TcaXurio)/  'AiroK- 

K(avog  le^co  r^lg  swecf,  ircu^sg  siriCpctveig  f/.srcc  'nci^Ssvtav  TCTCvruiv^  ot  TrctvTf? 
dfjiCpi^ctKiig^  fWiV,  duCpojs^ovg  Tovg  ysvstg  f%ovTF$  'nsPiovTccg^  v[j,vovg 

d^CV<7l. 

Ita  ille,  nobilissimo  illo  loco,  quo  ludos  seculares  imperante 
Philippo  celebratos  mira  industria  descripsit,  et  fere  similia  e\  ipsis 
Sibjllae  oraculis  petita  attulit.  De  quo  amplius  non  dicerem,  nisi 
vindicanda  esse  dexteritas  interpretis  Zosimi  videretur  ab  iniuria  non 
incelebris  Angli.  Verba  : rovg  yovitg  sxovTsg  'Ks^iovTCigj  verterat  Le- 

onclavius : qid  arnhos  parentes  adhuc  superstites  liahcnt , neque 
profecto  poterat  aliter.  Attamen  Chisliullus  ^ calumniatur 
TTg^jovTCif  male  acceptos  esse  pro  superstitibus,  unde  et  vera 
vocis  intentio  et  instituti  lex  ipsa  violata  sit,  et  Tre^iovTag  prorsus 
eosdem  esse  qui  alibi  eu  yeyovoTeg  audiant,  et  apud  Horatium  claris 
patribus  orti.  Quo,  an  quidquam  perversius  dici  possit  ad  de- 
finitionem Toov  cipCpr^aKcov , equidem  nescio.  Praeterea,  quos  ille  in 
his  tantopere  desiderat,  pueros  nobiles,  non  semel,  sed  bis  desiderat: 
praecesserant  enim  'ncuhg  emCpavelg , quemadmodum  paullo  ante  yvvcCtxeg 

Quibus  ita  quasi  in  unum  acervum  ex  omni  prisca  aetate  con- 
gestis, de  patrim.  et  inatrim.  appellatione,  testimoniis,  quid  inde  con- 
secuti simus,  apertius  dicendum  est.  Atque  ut  de  grammatica  ra- 
tione initium  capiamus,  illud  primum  patere  putamus,  contra  linguae 
latinae  genium  esse  usumque  nomina  ista  divellere,  atque,  haud 


Ilistor.  II,  5 et  G. 

in  AntiqnHt.  hiat.  p.  Ui3. 

coniiincta  altera  voce,  una  earum  tantum  uti,  quasi  patrimus  dici 
possit  separatim,  cui  pater  quidem  superstes,  mater  autem  mortua 
sit,  matrimus  autem,  cui  mater  vivat,  pater  fatis  functus  sit,  id 
quod  tamen  nostri  homines  ad  unum  omnes  hactenus  statuerunt. 
Nunquam  ita  veteres,  qui  semper  simul  coniuncteque  extulerunt  istas 
voces,  sive  interiecta  copula,  sive  ea  detracta.  Neque  ab  hac  opi- 
nione dimoveri  nos  patimur  auctoritate  Festi,  apud  quem  mentionem 
jjatris  patrimi  factam  legimus.  ^ ^ Ipse  enim  aliam  ei  vocabulo 
significationem  subdit,  quam  in  illa  formula,  de  qua  nobis  sermo 
est,  fecerat,  et  solus  praeterea  est  qui  huius  patrimi  patris  me- 
moriam propagavit,  in  quam  vim  autem  ita  adpellatus  fuerit,  plane 
in  obscuro  reliquit.  At  fortius  illud  obiici  primo  adspectu  quis  existi- 
maverit, quod  tamen  apud  ipsum  Arnobium  matrimi  vocem  solem 
habeamus  positam.  Sed  si  quis  adverterit  hunc  auctorem  nobis 
non  superesse,  nisi  ex  uno  Codice  eoque  foedissimo  mendisque  omnis 
generis  inquinatissimo,  ut  non  alius  sit,  qui  magis  Criticorum  inge- 
nium exercuerit,  et  post  tot  nobilissimorum  hominum  operam  adhuc 
exercere  possit , is  profecto  vix  dubitabit  hic  quoque  Arnobio  hu- 
mani nonnihil  accidisse.  Atque  ad  id  paene  contorto  collo  rapi- 

mur, quando  conspicimus  ab  eo  ad  verbum  exscripta  esse,  quae 
initio  ex  Oratione  de  Haruspicum  Responsis  posuimus,  in  quibus 
praeter  matrimorum  nomen,  alterum  illud  patrimorum  neutiquam 
deest,  ut  vix  quisquam  dubitaturus  sit,  id  vocabulum  excidisse  sive 
ipsius  Arnobii  incuria,  sive  librarii  oscitantia.  Superest  et  tertius 


in  V.  Pater  patrimus. 


23 


locus,  quem  a quibusdam  ei  rei  occentari  didicimus,  eumque  his 
verbis  aiunt  apud  Catullum^®  legi; 

. . . habe  tibi  quidquid  hoc  libelli  est, 

Quale  cunque : quod,  o patrima  Virgo, 

Plus  uno  maneat  perenne  seclo, 

eisque  Minervam  intelligi,  quae,  cum  e cerebro  Jovis  nata,  nec 
matrem  habuisse  crederetur,  scite  putrima  appellata  fuerit.  Sed 
Bonum  Factum!  Illa  enim  patrima  Virgo  non  Catullo  debetur, 
sed  Scaligero,  qui,  cum  coniecturam  hanc  editioni  suae  protinus 
indidisset,  non  caruit  qui  eum  temere  sequerentur,®*  donec,  quod 
in  Mss.  et  antiquiorib.  Edd.  est,  patrona,  in  suum  locum  resti- 
tueretur. Sic  autem  merito  appellatur,  cuius  adeo,  cum  ipsa  litteris 
praeesse  crederetur,  imago  in  bibliothecis  poni  consueverat.  Adver- 
tendum deinde  et  illud  est,  quibuscunque  locis  formulam  istam  per- 
scriptam legimus,  patrimorum  vocabulum  semper  praeponi,  matri- 
morum subsequi.  Quod,  ne  fortuito  factum  existimemus,  in  memo- 
riam revocandum  est,  ita  semper  fieri  antiquitus  solitum,  ut  in  utri- 
usque  sexus  concursu , mas  feminae  praeferretur.  Qua  in  col- 
locatione nec  nos  perturbari  eo  sinamus,  quod  Festus  semel  prae- 
postere matrimes  et  patrimes  posuit,  quod  factum  esse  constat  ex 
ratione  libelli  sui,  quem,  secutus  literarum  ordinem,  ad  Lexici  mo- 


»0  Cann.  /. 

**  Quos  inter  Ramlerus  quoque  est,  et 
vitium  vitio  superaddens  inauditam  praeterea 
verbo  isti  subdidit  significationem,  vertendo: 
vatergebome  Jungfrau.  Nec  magis  probandus 
videtur  alius , vir  quidem  ille  longe  doctissimus. 


qui , cum  invenisset  apud  Catullum  quosdam 
legisse  palroa  Virgo,  excidere  sibi  passus  est, 
quae  Graecis  eVr/a  iruTpux  dicebatur,  eam 
Latinis  patrimam  vocitari.  Vid : Symbolik 

T.  I.  pag.  625. 

dum  conscripsit.  Atque  his  quidem  formulae  istius  ratio  gramma- 
tica posset  videri  absoluta , nisi  verbo  adhuc  tangenda  foret  lis 
superiorib.  saeculis  de  quantitate  istorum  vocabulorum  agitata,  Poli- 
tiano  et  Jul.  Caes.  Scaligero  censentibus  penultimani  syllabam  corri- 
piendam esse,  ut  fit  in  verbis,  finitimus , legitimus , ueditimus , aliis; 
contra  vindicantibus  et  reclamantibus  producendam  esse,  Jos.  Scali- 
gero et  Jo.  Gerb.  \ ossio  principibus,  quemadmodum  habemus 
in  quadrimus  et  bissyllabis,  himus , trimus,  quin  et  primus.  In 

qua  controversia  Vossii  partes  omnino  vicisse  videntur.  ^ * 

Et  hactenus  quidem  de  his , quae  ad  Grammaticorum  sub- 

sellia spectant;  iam  tempus  est,  ut  in  rem  ipsam  descendamus,  et 
ex  domestica  illa  et  umbratili  exercitatione  copulatam  illam  patri- 
morum formulam  quasi  in  castra  aciemque  forensem  deducamus. 

Quum  enim  viderimus  bis  nominibus  generatim  censeri,  quibus  id 
fortunae  datum  est,  ut  ambo  parentes  habeant  vitam  adhuc  viventes, 
de  quo  nemo  est,  qui  dubitaverit  unquam,  quaeri  merito  posse  vi- 
detur, ista  appellatio  in  omnes  omnino  conveniat,  quibus  ea  felicitas 
evenit,  cuius  illi  cunque  sint  sive  aetatis,  sive  conditionis,  an  vero 
ad  homines  tantum  certae  aetatis  certaeque  conditionis  ? Quodsi 

invenerimus,  quod  facile  nos  reperturos  existimo,  non  eum  esse 
illarum  vocum  usum,  ut  de  quibusvis  usurpentur,  quibus  parentes 
superstites  sunt,  sed  coarctari  restringique  ad  certos  aliquos  homines, 
et  quasi  gallinae  albae  pullos,  non  potest  esse  a re  alienum  exqui- 


Cuius  argumenta  lege  sis  in  nobilissimo  non  videtur  Forcellinus  li.  v, 
opere  de  arte  OvaTnniulicQ,  II,  23  legisse  autem 

rere,  quae  eius  rei  causa  sit,  quidque  Romanos  Graecosque  impu- 
lerit, ut  isti  hominum  generi  certa  vocabula  quaererent,  cum  tamen 
ceterae  gentes  iisdem  careant.  Constat  enim  inter  omnes , in  tanto 
diversarum  linguarum  ambitu,  ipsa  vocabula,  praesertim  illa  quae 
appellamus,  non  sponte  una  nocte  atque  fortuito  quasi 
fungos  nasci,  sed  caussa  aliqua  impellente  et  ratione  suadente,  ut 
ipsa  necessitas  vere  dici  possit  vocabulorum  genitrix  esse.  Ex  om- 
nibus vero,  quae  supra  attulimus  Veterum  locis,  hoc  primum  colli- 
gitur, nusquam  patrimos  matrimosque  appellari,  qui  iustae  sint 
perfectae([ue  aetatis,  quid?  quod,  iis  plerumque  adeo  coniuiigi  ex- 
presse puerorum  et  jniellarum  adpellationes , quibus  inprimis  signi- 
ficantur, (jui  adhuc  sunt  impuberis  aetatis.  Ex  quo  hoc  consequi 
posse  videmur,  ad  maiorem  in  definiendis  istis  hominibus  perfec- 
tionem nos  pervenisse,  si  dicamus  patr.  et  matr.  eos  tantum  vere  dici, 
qui  parentes  in  vivis  habeant,  ipsi  autem  adhuc  sint  impuberes, 
neque  adeo  in  adultae  aetatis  homines  istam  formulam  cadere. 
Quare  nec  ausim  latina  oratione  his  nominibus  uti,  Have  meum 
dicens  candidissimae  animae  et  collegae  desideratissimo,  quem  his 
ipsis  diebus,  utique  in  florentissimo  iuvenilis  prope  aetatis  statu,  ipsis 
parentibus  superstitibus,  virum  tamen,  ingenti  civium  luctu  ac  mise- 
ratione, iniquissima  sors  eripuit  suis,  amicis,  urbi,  reique  publicae 
universae.  Cuius  viri  morte,  naturae  quidem  debita,  at,  suscepto  pro 
patria  nimio  labore,  nimis  properata,  eoque  ipso  clariore  quidem,  sed  et 
acerbiore,  si  quis  penetrabili  querimonia  academiae,  cui  omnibus  vir- 
tutibus praeerat,  inflictum  esse  cruentum  vulnus  et  paene  insanabile 
dixent,  damnumque  propemodum  irreparabile,  nihil  eum  dixisse 

auribus,  nihil  concioni,  sed  veri,  sed  solidi,  sed  sinceri  simillima 
omnia  dixisse,  ultro  fateamur  oportet.  Et  haec  quidem  dolori  re- 
centi dedimus.  Quod  autem  supra  diximus  de  vocabulis  p.  et  m.,  ad- 
huc nimis  commune  est.  Quare  ex  iisdem  Veterum  testimoniis  hoc 
praeterea  adiungendum  est,  in  huiusmodi  pueris  puellisque  id  quoque 
spectatum  fuisse,  ut  et  liberae  essent  personae  atque  ing^enuitate  atque 
adeo  civitate  gauderent,  ex  quibus  deinde  id  lucide  apparet,  neuliquam 
esse  ut  iis  accenseri  possint  sive  servi,  sive  peregrini,  adeoque  id 
verum  esse,  ut  ne  ex  servitute  quidem  manumissi  et  civitatem  adepti, 
his  vocabulis  honorati  fuerint.  Veruntamen  nec  hoc  satis  est.  Quodsi 
vero  ex  iisdem  testimoniis  animo  repetieris , istiusmodi  puerorum 
mentionem  non  fieri,  nisi  uhi  de  re  sacra  sermo  sit,  non  video  quid 
praeterea  ex  antiquis  memoriis  addi  possit.  Neque  enim  aliter  eos 
commemorari  vidimus,  quam  ubi  disseritur,  vel  de  eo,  quod  pro- 
prium sit  in  his,  qui  ad  certa  quaedam  sacerdotia  eligi  queant,  ve- 
luti  in  Virginibus  Vestae,  aut  Saliis,  aut  in  ministris  quorundam 
sacerdotum,  quos  Veteres  Camillos  dicebant,  vel  ubi  aliquid  adfertur 
de  supplicationibus,  aut  publicorum  operum  inauguratione  festorumve 
dierum  celebratione,  veluti  ludis  secularibus,  epulisve  publicis,  quales 
illae  Fratrum  Arvalium;  quarum  rerum  nulla  est,  quae  non  attingat 
publicam  Romanorum  religionem.  Quod  autem  ad  privatas  cerimonias 
attinet,  eorum  nusquam  mentio  iniicitur,  nisi  in  nuptiis  et  solemni 
domum  deductione,  ut  vel  hac  ratione  non  incommode  Modestinus  ^ ^ 
dixerit,  nuptias  esse  non  tantum  humani,  sed  etiam  divini  iuris  com- 


L.  /.  D.  de  Nuptiis. 

municatioiiem.  Quare,  cum  liac  mente  imbuti  fuerint  et  Graeci  et 
praecipue  Romani,  ut  in  rebus  quibusdam  divinis  necessarias  puta- 
rint  personas,  quibus  ambo  parentes  adhuc  florerent,  quaeque  minoris 
aetatis  essent  et  civitate  gauderent  : ratio  quoque  in  propatulo  est, 
(|uae  eos  coegerit,  ut  iisdem  propria  vocabula  quaererent.  In  cae- 
teris  autem  gentibus,  quarum  in  sacris  istiusmodi  personarum  usus 
non  est,  nulla  quoque  causa  existit,  cur  similes  voces  inveniant. 
Quae  et  alia  cum  ita  publice  dissererem , repertus  est  iuvenis  indu- 
strius, qui  a me  peteret,  cur  Romanis  ita  visum  fuerit,  ut  quando- 
que istis  personis  se  carere  non  posse  existimaverint?  Respondi,  rem 
esse  altioris  indaginis  et  paucis  verbis  vix  absolvendam.  Sciret  in- 
terim,  universam  fere  Romanorum  religionem  his  quasi  duobus 
fulcris  niti,  ut  in  rebus  publicis  privatiscjue  suscipiendis  bona  omina 
quaererent,  e quibus  propitios  sibi  deos  sentirent;  si  quid  vero 
prodigiorum,  aut  ostentorum,  aut  monstrorum  accidisset,  ex  quibus 
Deorum  ira  protenderetur,  id  uti  procurarent.  In  hanc  igitur  rem, 
praeter  illa,  quae  Sibyllinis  oraculis.  Pontificum  Augurumque  libris 
et  Haruspicum  responsis  continerentur,  adhibitos  quoque  fuisse  homines, 
([uibus  prae  caeteris  praecipua  aliqua  felicitas  inesse  crederetur,  sive 
ilia  re  cerneretur,  sive  adeo  solo  nomine  haberetur,  ipsamque  illam 
felicitatis  imaginem  pro  bono  augurio  fuisse.  Quod  cum  aliis  do- 
cumentis demonstrari  possit  et  ipsis  quoque  illis,  quae  supra  attu- 
limus constet,  praeterea  hoc  unum  in  memoriam  revocare  me  velle, 
in  locationibus  publicorum  vectigalium  primo  loco  a Censoribus  so- 
litum proponi  lacum  Tjiicrinum , quod  is  propter  piscium  multitu- 
dinem a lucro  nomen  haberet,  et  similiter,  quando  c matricula  mi- 

lites  recitarentur 5 ante  omnia  recitatos  fuisse  quibus  fausta  nomina 
essent,  Valentis  forte  aut  Felicis.  Quae  cum  ita  se  haberent, 
quid  magis  Romanorum  superstitioni  conducere  poterat,  quam  pueros 
puellasqiie  sacris  adhibere,  quales  ante  descripsimus,  personas  vide- 
licet, florentes  virentesque  bonis  omnibus,  quibus  summa  felicitas 
inesse  videretur,  nondum  inquinata  ullius  adversae  fortunae  macula, 
e qua  male  ominari  cuiquam  liceret.  Quid  enim  felicius  videri 
poterat  his  personis,  qui,  cum  tenerae  aetatis  essent,  in  primis 
curae  Diis  esse  crederentur  ? aut  quid  magis  prosperum  his,  qui 
ambo  parentes  superstites  haberent  ? aut  his , qui  ex  iustis  nuptiis 
procreati  ac  libere  nati  essent,  quique  et  ingenuitate  florerent  et  ci- 
vitate ? quibus  bonis  vix  quidquam  addi  posse  videbatur  Romanis. 
Contra  vero,  quid  infaustius  servitute,  aut  infavorabilius  peregrinitate, 
aut  minus  commendabile  libertinitate,  quae  quamvis  coniuncta  esset 
cum  civitate,  tamen  pristinae  servitutis  memoriam  retineret  ? 

Quod  de  libertinis  dixi,  eos  etiamsi  aetatis  iustae  essent,  tamen 
pontificia  ratione  non  potuisse  iu  patrim.  et  matrim.  numero  censeri, 
adeo  verum  esse  videtur,  ut  vel  ex  iuris  civilis  praeceptis  arceri  de- 


Festus:  Lacufi  Lucrinus  in  Vectigali- 
bus primus  locatur  eruendus,  ominis  boni 
gratia,  ut  m dilectu  censuve  primi  nominantur 
f alerius,  Salvius,  Statorius ; lihi  illud  eruendus 
merito  displicuit,  Brissonioque  ausam  dedit,  ut 
/ruendus  emendaret,  pro  quo  emendus  aequo 
iiire  placuit  .T  a u o a C o s t a ad  ^ 3.  Just.  de 
Local.  Cond.  nam  et  f ruendi  et  emendi 
ve n de n dique  voces  iu  re  vectigali  trita  sunt 
\ocabula.  Fuit  quoque  nuper,  ingenii  apprime 


valentis  et  felicis  vir,  qui  cuerrenr/us  proponeret, 
quod,  nescio,  an  impetraturum  sit  adsensum, 
propter  ingratam  quam  continet  ambiguitatem, 
per  quam  lectori  aeque  licet  de  piscationum  re- 
ditu cogitare,  quam  de  eruderandis  e lacu  sco- 
pis et  purgamentis,  quod  serio  placuit  Dacierio, 
sic  inveteratae  lectioni  defensionem  paranti,  qua 
ex  locatione  ueiuo  non  damnum  j)otius  aerario, 
(|uam  lucrum  accessurum  existimabit. 

biierint,  ex  qiiibns  libertinus  nec  patrem , adde  nec  matrem,  habuisse 
videtur,  cum  servilis  cognatio  nulla  sit,  quae  verba  sunt  Vipiani.  ® ^ 
Quae  autem  insania  haec  foret,  patr.  et  matr.  dicere,  qui  ipso  Ro- 
manorum iiire  ctitciTOo^  atque  ci/LirjTCc)^  haberetur  f Erunt  tamen  for- 
tasse qui  ex  adverso  se  stare  posse  existiment,  et  nisi  in  aliis,  certe 
in  Vestalibus  capiendis  secus  fuisse,  hoc  argumento  se  tuebantur, 
quod  Macrobius,  non  sua,  sed  vestuti  scriptoris,  nimirum  Au- 
guris  M.  Laelii  auctoritate,  qua  vix  alia  certior  esse  possit,  retu- 
lerit, bello  Punico  secundo  ex  ipsis  Sibyllinis  libris  in  obsecratione 
Deorum  adhibitos  fuisse  pueros  ingenuos,  item  que  libertinos 
patr.  et  matr.  nec  non  virgines.  Possem  dicere  id  tum  quidem 

factum,  sed  ex  singulari  aliqua  causa,  et,  quod  in  ore  ICtorum  est 
pro  me  afferre,  exceptione  regulam  confirmari  magis,  quam  infringi. 
Sed  quod  placiturum  sic  satis  confido  iuris  disciplinae  imbutis,  du- 
bium videri  potest,  an  satis  sit  facturum  philologorum  liliis.  Igi- 
tur aliam  viam  ineamus,  eamque  certiorem.  Certum  autem  habemus 
e gravissimo  auctore  Tranquillo,®*^  prisco  tempore  libertinos 


Fragm.  XIII,  a.  qiio  respexit  D.  Am- 
hrosius  (le  Abraham  cap.  4,  loco  neglecto: 
Pater  erat,  cum  de  ancilla  prolem  haberet,  sed 
pater  filii  non  erat,  quia  non  erat  ei  filius,  qui 
non  erat  legitimo  susceptus  coniugio.  Peperit 
Sara,  et  factus  est  pater  filii ; ubi  delenda  est 
posterior  negatio  et  scribendum,  qui  erat  Icg. 
susc.  coniugio.  Mallem  quoque:  sed  j^nter  fa- 
milias non  erat,  nec  tamen  insto. 

* *'  \ erba  Suetonii,  Claud.  c.  24.  haec 
sunt : Temporibus  Appii  et  deinceps  aliquundiu 


libertinos  dictos,  non  ipsos  qui  manumitteren- 
tur, sed  ingenuos  ex  his  procreatos.  Quae  verba 
aliter  ab  E r n e s t i o et  V a a s s e n i o ad  Fastos 
Itom.p.  122  sqq.  accepta  fuisse,  aliter  a W o I f i o 
et  qui  eum  secuti  sunt  B rem  io  ct  Crusio, 
Ernestio  parum  faventibus,  quo  autem  se  ver- 
teret tituba.sse  O u d e n d o r p i u m , nemo  igno_ 
rat.  Inter  quos  viros  pacem  conciliare  ef.<i  non 
sit  ex  persona  mea,  quod  tamen  inlitleraiumre- 
publica  eadem  < uiu.«que  habeatur  suffragii  po- 
testa.s,  quid  de  ea  re  sentiam  dicere  non  erube.sco. 

non  tam  dictos,  qui  e servitute  manumissi  erant,  quam  qui  ab  his 
nascerentur,  h.  e.  illi  ipsi  qui,  postea  ingenui  et  dicti  sunt  et  ha- 
biti. Sic  igitur  capiendus  vetus  ille  Augur,  ex  sui  temporis  ser- 
mone locutus,  neque  aliter  illum  cepit  Alacrobius.  Nam  post  relata 
Auguris  verba,  quos  hic  libertinos  dixerat,  eos,  ex  suae  aetatis  more, 
libertinorum  filios  nominavit,  et  ne  quis  errare  possit,  praeterea 


Non  alia  autem  Suetonii  mens  videtur  fuisse 
quam  haec:  prisco  aevo  usu  servatum  fuisse, 
ut  ex  servitute  manumissi,  liberti,  qui  ex  his 
procreati,  libertini,  horumque  demum  gnati,  in- 
ffemii  dicerentur:  postea  autem  evenisse,  ut 
libertorum  et  libertinorum  nomina  promiscua 
haberentur,  ad  significandos  e servis  liberos 
factos,  utque,  qui  ante  libertini,  iam  ingenui 
dicerentur.  Nec  desunt,  quae  ineamsenlentiam 
dici  possint.  Et  quidem  primum  ipsa  rei  ratio 
id  suadet.  Cum  enim  antiquis  temporibus  iura 
ingenuorum,  manumissorum,  horumque  libero- 
rum discreta  essent,  ipsa  necessitas  suadere 
debebat,  eosdem  ab  se  invicem  certis  vocabulis 
distinguere.  Qua  necessitate  cessante,  coales- 
centibus paullatim  ingenuorum  et  ex  manumis- 
sis gnatorum  iuribus,  factum  est,  ut  libertorum 
et  libertinorum  appellationes  eadem  conditione 
haberentur  et  promiscue  usurparentur,  .\ccedit 
ipsius  linguae  latinae  analogia.  Quid  enim 
est  libertus,  nisi  a servitute  liberatus,  con- 
tracta voce?  aut  quid  aliud  libertinus,  quam 
qui  a liberto  originem  trahit  ? Itaque  ab  equo, 
equinum  dicimus,  et  porcinum  a porco, 
et  anserinum  ab  ansere,  et  a medio  me- 
diastinum, ut  alia  transeam.  Firmant  Graeci 
de  rebus  Romanorum  antiquis  disserentes  eoque 


adacti,  ut  a libertis  horum  liberos  separararent; 
quam  in  rem  libertos  d7rsXsvd'^^0VQ , eorum 
autem  prognatos  s^sXsvd'i^0VQ  appellarunt. 
6^sksbd'6poi , inquit  Hesychius,  oi  rav 
iXeV'd'spca/u.kyo:'J  vloi.  Quod  si  mihi  non  cre- 
das de  differentia  istorum  vocabularnm  sic  sta- 
tuenti ad  mentem  Suetonii,  velim  credas  Isi  - 
doro  Origg,  IX,  4^,  cuius  haec  sunt:  Liber- 
tus vocatus  quasi  liberatus.  Libertorum  autem 
filii  apud  antiquos  Libertini  appellabantur, 
quasi  de  libertis  nati.  Eicce,  antiquum  et  recen- 
tem istarum  vocum  usum  probe  distinguit,  et 
sumsisse  ea  de  vetere  aliquo  grammatico  non 
est  improbabile.  Quae  autem  mox  sequuntur : 
IVunc  vero  Liber  t in  u s aut  a liberto,  aut  pos- 
sessus, ex  proprio  Isidori  iecore  profecta  esse, 
dubitari  non  debet.  Ea  enim  est  perpetua  huius 
Grammaticastri  consuetudo,  ut  aliorum  togis 
candidis  de  suo  sordidam  fimbriam  adsuat. 
Quodsi  et  Isidoro  fidem  detrectas,  quidni  credas 
Laelio  illi  Auguri,  istiusdem  distinctionis  testem 
omni  exceptione  maiorem.  Miraculo  autem  jiro- 
pemodum  est  propinquum,  neque  aut  Macro- 
bium, aut  Isidonim  ab  illis  viris  doctissimis, 
qui  de  ea  re  di.sceptarunt.  inspectos  consullosve 
fuisse. 

addidit,  ex  hista  dunfaxat  matre  familias  natos,  quod  nullo  modo 
in  manumissum  cadere  potest,  qui  cum  iure  civili  parentes  ha- 
bere omnino  non  putaretur,  quia  non  ex  nuptiis,  sed  ex  contubernio 
servili  ortus  esset,  nulla  prorsus  ratione  ex  iusta  matrefamilias  natus 
a Macrobio  dici  potuisset.  Adeo  autem  hoc  verum  est,  ipsos  ma- 
numissos cum  patr.  et  matr.  nihil  commune  habuisse,  ut,  quo  tem- 
pore antiqui  mores  nondum  obsolevissent,  ne  horum  quidem  liberi, 
etsi  post  patris  manumissionem  ex  iusto  matrimonio  procreati,  iisdem 
accenserentur.  Nisi  enim  hac  consideratione  tanta  hac  in  re  fuisset 
antiqui  temporis  severitas,  nihil  profecto  opus  fuisset  isto  librorum 
Sibyllinorum  velamento,  ut,  singulari  aliquo  casu  liberti  dig^ni  habe- 
rentur, qui  inter  caeteros  ingenuos  patr.  et  matr.  sacris  operarentur. 
Conlicit  denique  rem  omnem  et  religionem  hanc  vel  ad  Imperatorum 
aetatem  perdurasse  demonstrat,  quod  apud  Dionem®’  legimus. 
Cum  enim  Augusto  principe  ex  facto  incidisset,  ut  virginum  Vesta- 
lium numerus  suppleri  deberet,  atque  honestiores  — ol  itcLw  evysvsig  — 
aegre  filias  ofterrent,  expressa  lege  id  remissum  narrat,  atque  ut  e 
libertinorum  filiabus  caperentur  permissum.  Ita  enim  latine  verten- 
dum videtur,  quod  ille  graece  sic  extulit;  evcfJLC'^ST^‘i)r]  y.a'i  cItts- 
KevSs(^oi^v  ysyevvYiixhcig  quae  vitiose  sic  Xylander  reddidit  ; ut 

eo  sacerdotio  fangi  etiam  Tirginihus  libertinis  liceret , neque  enim 
admitti  voluit  lex  virgines  libertinas,  sed  quae  e libertinis  propa- 
gatae essent.  Cuiusmodi  admissa,  si  quis  in  conversionibus  Leunclaii, 
Xylandri,  Sylburgii,  quae  vulgo  etiamnum  circumferuntur,  haud 


flistor.  JjV  , 22  in  f. 

raro  deprehenderit,  neque  mirabitur,  neque  indignabitur,  perpendens 
hos  triumviros  in  vertendis  graecis  scriptoribus  mercenariam  potius, 
quam  voluntariam  operam  adhil)uisse,  praeterea  graecae  magis, 
quam  latiiiae  linguae  peritos  fuisse. 

Atqui  clausissem  hic  diatribae  huius  rivulos,  longius  fortasse 
iam  deductos,  quam  rei  dignitas  postulat,  nisi  tarf^enda  foret  per- 
versa haec  quorundam  opinio,  in  istis  pueris  non  hoc  principaliter 
spectatum  fuisse,  ut  utrumque  parentem  in  vivis  haberent  ingenuique 
essent,  sed  ut  e confarreatis  nuptiis  gnati  fuerint.  Cuius  senten- 
tiae quasi  antesignanum  accepimus  Thomasium,  acutissimi 

quidem  ingenii  virum , sed  et  antiquitatis  omnis  parum  gnari.  Quare 
nec  tam  altas  radices  egisset  haec  opinio,  ut  paene  omnes  libros 
occuparet,  nisi  socium  sibi  adscivisset  Heineccium,  ^ ^ cuius  in 
eiusmodi  rebus  praeterito  seculo  apud  omnes  fuit  auctoritas  maxima. 
Orta  autem  est  haec  opinio  potissimum  ex  male  intellectis  concoctisque 
Petri  Pithoei'^0  dictis.  Qui,  cum  primus  eo  usque  ignotum 
Servii  de  patr.  et  matr.  locum  produxisset,  primus  quoque  docuit, 
ex  eo  manifestum  fieri,  non  omnes,  quorum  parentes  superstites  essent, 
iis  vocabulis  censos  fuisse,  sed  si  e farreatis  nuptiis  orti  fuerint. 
Sed  et  idem  caute  addidit,  quod  postea  neglectum  est,  intelligendum 
id  esse  de  remotissimis  tantum  temporibus,  postea  autem  suffecisse 
quodvis  legitimum  coniugium , quod  profecto  verissimum  est.  Cum 
enim  antiquissimis  reipublicae  Rom.  temporibus  omnes  omnino  ho- 


Diss.  rie  jtsu  pract.  tit.  Inst.  dc  J\upi.  in  Antiquii.  Rom.  Synt.  1,  10,  5. 

riores  atque  in  his  sacerdotia  quoque  et  quidquid  in  sacris  iuris 
esset,  ad  solos  patricios  pertinerent , id  quoque  consentaneum  visum 
fuit,  ut  patricii  in  matrimoniis  ineundis  illud  potissimum  genus 
sequerentur,  <j[uod  cum  sacris  proxime  coniunctum  erat,  h.  e.  farrea- 
tionem,  in  qua  etiam  tanquam  auctores  intercederent,  qui  earun- 
dem  gentium  essent.  Pontifex  Max.  et  Flamen  Dialis.  Quare, 

ad  ista  tempora  respiciens,  recte  omnino  Servius  dixisse  videri  potest, 
patr.  et  matr.  ex  confarreatione  nasci.  Ex  quo  vero  maiestas  po- 
puli ad  plebem  quoque  pervenit,  de  connubio  patrum  et  plebei 
contentiones  sopitae,  paulatimque  honores  omnes,  in  his  quoque 
Sacerdotia  omnia  communicata  fuerunt  : tum  quoque  fieri  debuit, 

ut  si  quando  ad  sacra  puerorum  istorum  puellarumque  necessitas 
esset,  ex  plebe  nobiliore  sumerentur,  cuius  pleraque  omnia  coniugia 
aut  coemtione,  aut  usu  constabant.  Quod  nisi  ita  fuisset,  rares- 
cente iam  Tiberii  aetate  farreationis  adsuetudine , ^ * adeo  ut  vix 
tres  patricii  ex  his  nuptiis  geniti  reperirentur,  qui  in  defuncti  Flami- 
nis Dialis  locum  legi  possent,  mox,  obsoletis  plane  huiusmodi  nuptiis, 
et  extinctis  quoque  patriciis  gentibus , lieri  necessario  debuis- 
set, ut  patr.  et  matr.  non  solum  nomen  sed  et  usus  plane  pleneque 
intercideret.  Et  tamen  aliter  factum  esse  constat,  et  Philippi  Imp. 
adhuc  aevo,  quo  de  farreatione  et  patriciorum  gentibus  nemo  am- 
plius somniabat,  patrimorum  tamen  matrimorumque  non  solum  nomen 
retentum  fuit,  sed  et  usus  constitit,  quemadmodum  supra  e Zosimo 
retulimus.  IVeqiie  vero  tum  de  horum  numero  sollicitudinem  fuisse 


Tacit.  Ann.  ff,  16. 

ullam  legimus,  ut  vel  triginta  sine  difficultate  reperirentur.  Illud 
tamen  mentibus  Romanorum  semper  haesisse  probabile  est,  ut  inter 
huiusmodi  pueros  puellasque  vix  censerentur,  nisi  qui  loco  nobili 
valdeque  honesto  nati  essent.  Inde  est,  quod  apud  Dionem  per- 
scriptum habemus,  quum  lege  lata  etiam  libertinorum  filiae  ad  Vestae 
sacerdotium  admitterentur,  quanquam  nobilium  fastidium  ei  legi 
ansam  dederat,  tantam  tamen  vetusti  moris  reverentiam  fuisse,  ut, 
nisi  ex  nobili  nata  nulla  caperetur.  Denique,  quo  tandem  hunc  tracta- 
tum claudam , ex  hoc  more  exque  hac  Romanorum  opinione  id 
mihi  consecutus  esse  videor,  ut,  si  quando  in  Veterum  scriptis  sola 
puerorum  puellarumve  in  rebus  sacris  occurrit  mentio,  sive  id  fiat 
adiecto  aliquo  honoratiore  quod  plerumque  fieri  adsolet, 

sive  absque  illo , id  de  patrimis  matrimisque  semper  existimem  in- 
terpretandum esse.  Quae  res,  parum  adhuc  observata,  non  nihil  tamen 
momenti  habere  videtur  ad  maiorem  plenioremque  priscorum  aucto- 
rum intelligentiam.  Monenda  quoque  videtur  iuventus  verborum 
studiosa,  hac  mente  capiendos  esse,  qui  apud  Catullum^*  dicun- 
tur puellae  et  pueri  integri,  et  apud  S u et  o n i u m,  ^ nobiles 
pueri  et  puellae,  carmine  modulato  laudes  virtutum  Caligulae  in 
ipso  Capitolio  canentes,  et  (im  felicissimi  praedicantur  Servio, 
denique,  ne  alios  locos  conquiram,  quos  in  simili  re  Dio 
sv^^evsarcirovg  appellavit,  quos  omnes  uno  vocabulo  Camillorum 
antiquitas  complexa  fuisse  videtur.  Satis  de  his  ; ad  alia  Gellii 
transeamus  oportet. 

Carm.  Seculari  ad  Dianam. 

in  Calig.  c.  16. 


®‘*  ad  Aen,  IV,  161. 
Ilist.  LIX,  16. 

ni. 


55 Item  quae  lingua  debili5  sensuve  aurium  (iiminuta5  aliave 

55  qua  labe  insignita  sit.” 


Quod  de  lingua,  ne  qui  in  ea  defectus  notaretur,  praecepit 
Gellius,  idem  confirmatum  iam  tenemus  a Frontone,  restituto 
nuper  beneficio  Cl.  Ang.  Maii.,  qui,  neque,  inquit,  balbam  virginem, 
quae  l' esi  alis  sit,  capi  fas  est  neque  sirbenam.  Generaliter  enim 
lingua  c/e6/Zem  Noster  eam  dixit,  quam,  discretis  oris  vitiis.  Veteres 
modo  alypam , modo  balbam,  modo  blaesam  dixerunt,  quos  ho- 
mines una  cum  his,  qui  tardius  loquuntur,  coniunxit  V^lpianus,^’ 
pro  parte  quo(|ue  distinxerunt  Glossae  Lat.  Gr.  sed,  ut  in  multis, 
ipsae  quoque  debiles.  Ita  enim  illae  : valvus,  raucus, 

blessus.  ubi  nemo  non  videt,  corrigendum  esse,  balbus,  raucus, 
blaesus.  De  quibus,  aliisque  in  verborum  pronunciatione  vitiis, 
quum  satis  praeceptorum  habeamus, ® non  est  quod  copiosius  aga- 
mus. De  sirbenae  autem  apud  Frontonem  voce,  modo  ea  recta 
sit,  tanquam  KsyofJiiyi^j  vel  propterea  quidquam  dicere  prohi- 

bemur. Quam  vero  alte  plerisque  antiquis  gentibus  insita  fuerit, 
et  aliquibus  etiamnum  sit  concepta  haec  opinio,  non  esse  ad  sacer- 
dotia admittendos,  qui  insignita,  ut  Noster  ait,  h.  e.  quasi  signis 


in  Eiusd.  R el  i q » i s p.  1 16  ed.  Niebnhrii.  atypos  commemoravit  IV,  2. 

quibusdam  impressa  labe  quorumcunque  corporis  membrorum  infecti 
sunt,  quum  alii  diserte  docuerint , repetere  nolui , contentus  iuris 
studiosos  monere,  multa  hac  de  re  curiose  cong-esta  esse  in  Gratiani 
Decreto  et  Decretalibus  Gregorii,  quae  tamen  parum  apud  nos, 
qui  Evangelici  nominamur,  hodie  custodiri  solent.  Certe  non  semel 
stolatos  incedere  vidimus  gibberosos  aut  vatios,  nec  semel  audivimus 
de  suggestu  ululantes  potius  ac  mugientes,  quam  lingua  humana 
declamantes,  quorum  nullos  admisisset  veteris  Ecclesiae  disciplina. 
Adeo  verum  est,  nullum  superesse  in  republica  locum,  sive  gratiae, 
sive  ambitioni,  sive  etiam  miserationi  inaccessum.  Commemoratum 
vero  illud  Pontificum  praeceptum  tam  severe  oliin  in  Vestalibus 
observatum  fuit,  ut  tum  quoque,  si  quae  gravius  aegrotare  coepissent, 
non  sacris  solum  abstinere,  sed  et  Vestae  aedem  excedere  cogerentur 
et  curae  matronarum,  teste  Plinio,’®  mandarentur.  Postea  tem- 
poris in  eam  rem  proprios  habuisse  Archiatros  didicimus  ex  edicto 
Impp.  Valentiniani  et  Valentis.  Eius  Edicti  verba  ’ ^ principalia 
hic  apposui,  ut  mala  interpunctione  et  menda  liberarem.  Sunt 
autem  haec:  Exceptis  porticus  St/xti  Tirginutnque  Icstalium , quot 

regiones  Urbis  sunt,  (erant  autem  quatuordecim)  totidem  consti- 
tuantur Archiatri , qui  scientes  annonaria  sibi  commoda  a populi 
commodis,  honeste  obsequi  tenuioribus  malint , quam  turpiter  ser- 
vire divitibus.  In  quibus  recte  quidem  Gothofredus  iam  censuit 
Syxti  nihili  esse,  scribendumque  Xysti,  rem  tamen  non  confecit. 

De  quibus  docte  egit  Fabrotus  iti  19. 

Selectis  iur.  vanon,  ap.  Meerman.  Thes.  L.  9.  G.  Th.  de  Medie,  et  Professorib. 

Nam  et  extrudenda  erat  vox , Porticus,  ne  idem  bis  dicatur  ; est 
enim  non  nisi  interpretatio  vocabuli  ig;iiotioris  \ystus.  Hoc 

igitur  volunt  Impp.  constituendos  esse  quatuordecim  Archiatros, 
praeter  illos  Xysti  gladiatorum  et  V^estalium.  Cum  autem  vel  sic 
oratio  hiare  videretur,  post  verhum  commodis,  in  Cod.“^^  lustin.  addi- 
tum est  ministrari.  Male,  si  quid  video.  Commoda,  c(uae  quavis 
pagina  in  Impp.  constitutionibus  occurrunt,  salaria  sunt  et  stipendia 
ultro  erogata  ab  aerario,  quod  proprie  populi  esse  censebatur,  etiam 
tum,  cum  avaritia  Principum  vocabula  Aerarii  et  Fisci  a‘vv(avv[JLCi 
facta  erant.  Quae  autem  fuerint  populi  commoda,  nemo  dixerit, 
nisi  fortasse  panes  gradiles  velit,  qui  tamen  non  tam  populo  ministra- 
bantur, quam  infimae  plebi.  Verius  igitur  Impp.  ita  scripsisse  vi- 
deri potest  : scientes  annonaria  sibi  commoda  a populo  commodari, 
quod  omnino  res  erat. 


^Itemque,  quae  ipsa,  aut  cuius  pater  emancipatus,  etiam 
„si  vivo  patre  iii  avi  potestate  sit.” 


Quod  prohibitum  fuerit  virginem  capere,  quae  ipsa  emancipata 
sit,  eius  rei  causam  recte  Thysius  in  eo  quaesivit,  quod  emancipatio 
ex  vetere  instituto  per  trinas  mancipationes  totidemque  manumis- 

siones  celebraretur,  indeque  fieret,  ut  nemo  emancipari  posset,  nisi 
in  imaginariam  servitutem  deductus  esset.  ® Adeo  autem  Romani  in 
rebus  divinis  delicati  fuerunt,  ut  in  Vestali  quamvis  servilem  cau- 
sam tanquam  malum  aliquod  omen  horrerent,  sive  illa  in  ipsa  vir- 
gine spectaretur,  sive  in  proximo  agnato,  i.  e.  patre,  si  forte  post 
eius  emancipationem  nata  fuisset,  qua  in  specie  antiquissimo  tem- 
pore, ut  e Macrobio  vidimus,  ne  pro  ingenua  quidem  sed  pro  liber- 
tina habebatur.  Et  hoc  quidem  per  se  satis  manifestum  est  ; illud 
vero  paullo  obscurius,  quare  ne  ita  quidem  capi  potuerit,  si  pa- 
ter quidem  emancipatus  foret , ipsa  autem  in  posestate  avi  man- 
sisset ? quod  sane  intelligi  non  potest  nisi,  quid  ratum  fuerit  antiquo 
iure,  in  mentem  revocaverimus.  Facta  autem  filii  emancipatione, 
quae  cum  capitis  deminutione  coniuncta  erat,  ipsa  inter  patrem  et 
filiam  agnationis  iura,  quae  civilia  sunt,  illico  perimebantur  ^ 
adeo , ut  pro  patre  iure  civili  haud  amplius  haberetur  et  quasi 
pro  mortuo  ageret,  quo  facto  filia,  etiamsi  in  avi  potestate  man- 
sisset, patre  tamen  orbata  videri  debebat,  neque  amplius  haberi 
in  patr.  et  matr.  numero.  Quam  rationem,  cum  Cui  aci  o ^ quo- 
que placuisse  videam,  nemini  non  satis  esse  facturam  confido. 


teste  Paulo  in  l.  3.  de  Cap.  demin. 
Minima  capitis  deminutio  est  et  in  his, 
qui  maneipio  dantur,  quique  ex  mancipa- 
tione manumiituntiir.  \'ec  solum  maioribus  de- 


minutionibus ius  agnationis  corrumpitur , sed 
etiam  minima,  verba  sunt  G aii  Inst.  1,^  I62S7. 
Ad  pr.  hist.  quib.  Mod.  ius.  potest,  solv. 

„Item,  cuius  parentes,  alter  ambo  ve,  servitutem  servierunt, 
„aut  in  negotiis  sordidis  di  versantur.” 


De  re  satis  dictum  est  ante,  et  verborum  parcior  esse  poterat  Aulus. 
Quodsi  enim  Vestae  ministerio  minus  apta  habebatur,  cuius  parens 
emancipatus  erat, quamvis  is  ante  emancipationem  et  liber  esset  et  inge- 
nuus : idem  multo  magis  evenire  debebat  in  ea,  cuius  pater  e iusta  ser- 
vitute libertatem  consecutus  erat,  ingenuitate  autem  destituebatur.  Illud 
vero  iuvenum  causa  non  videtur  praetereundum,  verba  alter  amhove  non 
fortuito  esse  usurpata,  sed  e numero  solemnium  formularum,  quibus 
inpriniis  in  legibus  et  SCtis  uterentur,  quare  et  a Valerio  Probo 
relatum  sit,  ea  per  has  notas,  A.  A.  J.  scribi  solita  fuisse,  merito- 
que ea  vasto  operi  suo  insinuaverit  formulariorum  omnium  princeps 
doctissimus.  ’ ^ Idem  quoque  existimandum  est  de  formula,  servi- 
tutem servire,  quam  totidem  verbis  Noster  alibi repetit,  repetie- 
runt etiam  Javolen  u s ’ ^ et  Paulus®°  ex  Edicto  Praetorum,  Quin- 
tilianus autem  antiquum  esse  monuit.  Refert  Gronovius  in 
duobus  Mss.  esse  servitute  servierunt  et  probat,  eodem  enim  modo 
occidione  occidere  dici  ; verum  haec  non  sunt  paria , neque  quis- 


Libello,  de  interpr.  Roman.  litteris. 
Barn.  Brisson.  de  form.  et  solcnnib 
P.  R.  verbis , lib.  11.  c.  III. 

^8  lib.  11.  c.  18. 


L.  24.  de  stipul.  serv. 

quam  occidionem  occidere  dixerit.  Servitute  tamen  servire  dici 
potest  ut  metuere  metu,  et  metum,  imgnare  pugnum,  et  pugna 
ac  similia,  dixitque  vere  Plautus.®® 

Praeter  istas  personas,  quarum  lectioni  sive  verae,  sive  fictae 
atque  imaginariae  servitutis  contag^ium  obstitisse  vidimus , pergit 
Noster  nec  capi  potuisse,  quarum  parentes  in  sordidis  negotiis  di- 
versarentur , et,  quemadmodum  alibi  ® ^ loquitur,  negotiis  se  ple- 
rumque umbraticis  et  sellulariis  quaestibus  intentos  haberent, 
cuiusmodi  artes  Graeci  (iuvcivcrccg  vocarunt.  Id  vero  vel 

maxime  conveniens  erat  antiquae  disciplinae , quae  ut  e patriciis 
legerentur  voluit,  et,  ubi  ab  hac  severitate  recessum,  saltem  ut  ha- 
berent parentes  nobiles  et  illustri  loco  positos.  Inde  reiectae  sunt,  quae 
e faece  sellulariorum  erant  et  eorum,  qui  sordidas  atque  illiberales 
artes  profitebantur.  Cum  enim  in  ipsis  Reipublicae  Rom.  incuna- 
bulis eius  vis  omnis  in  belli  artibus  atque  re  rustica,  tanquam  unis 
fulcris,  reposita  putaretur,  factum  est,  ut  reliqua  omnia  vilescere,  et 
quibus  nunc  pleraeque  res  publicae  in  primis  florere  existimantur, 
ipsa  mercatura  et  artificia,  vix  homine  libero  digna  putarentur. 
Quid?  quod  ipsa  litterarum  studia,  quibus  tamen  in  libero  homine 
nihil  potest  reperiri  liberalius,  per  oppido  multa  secula  inculta  apud 
Rom.  iacuerunt  et  abiecta,  neque  caput  extulerunt  nisi  vergente 
republica  et  postquam  inter  cruenta  et  intestina  civium  bella  par- 
tiumque dissensiones  experientia  compertum  fuit,  quanta  iisdem  insit 
ad  hominum  animos  commovendos  potestas.  Sed  et  postquam  litteris 


lib.  III,  c.  1. 


in  MU.  Glor.  11,  6,  2. 

honor  aliquis  haberi  coepit,  caeteraruin  tamen  artium,  quibus  victus 
quaeritur,  eadem  mansit  despicientia,  idem  contemptus,  ut  vix  exempl  i 
suppetant  eorum,  qui,  quum  se  hisdem  mancipassent , nihilominus 
reipublicae  admoti  fuerint.  Quod  singulare  Romanorum,  etiam  sa- 
pientissiinorum,  ingenium,  non  potest  planius  quam  ex  ipso  Cicerone 
cognosci.  JlUherules , inquit,  ^ ^ ei  sordidi  sunt  quaestus  mercena- 
riorum omnium y quorum  operae,  non  quorum  artes  emuntur.  Est 
enim  illis  ipsa  merces  auctoramentum  servitutis.  Sordidi  etiam 
putandi,  qui  mercantur  a mercatoribus,  quod  statim  vendant. 
Nihil  enim  pjrojiciunt , nisi  admodum  mentiantur.  Opifices  omnes 
in  sordida  arte  versantur,  nec  vero  quicquam  ingenuum  hahere 
potest  qfjlcina.  Nec  sapientior  in  ea  re  Seneca  fuit.  J ulgares, 
ait,  ® ® sunt  artes  opificum , quae  manu  constant  et  ad  instruen- 
dam vitam  occupatae  sunt ; in  quibus  nulla  decoris,  nulla  honesti 
simulatio  est.  Idem  quoque  Tullius,  ® cur  isliusmodi  homines, 
et  omnino  qui  inopes  ab  honoribus  arceret,  hanc  alicubi,  infrunitam 
profecto  ac  tanto  philosopho  indignam,  dedit  rationem  , siquidem  ea, 
quae  vim  habet  necessitatis , inopia,  faceret,  ut  eorum  non  modo 
manus  labe  rerum  vilissimarum  foedarentur , verum  animi  quoque, 
tum  cogitandis , tum  etiam  perpetrandis  sceleribus  inquinarentur. 
Abstineo  plura,  ne  in  his  tam  insolenter  tamque  incogitantor  cogi- 
tatis, magis  quam  ipse  Neptunus  natare  videar. 

lib.  HI,  c.  1.  8®  (le  Aat.  llcor.  111. 

Fpp.  98. 

VI. 


„Sed  eam,  cuius  soror  ad  id  sacerdotium  Jecta  est,  ex- 
„cusationem  mereri  aiunt,  item,  cuius  pater  Flamen,  aut 
„Augur,  aut  Quindecimvirum  sacris  faciuiidis,  aut  qui 
„ Septemvirum  epulonum,  aut  Salius  est.  Sponsae  quoque 
,,  Pontificis  et  Tibicinis  sacrorum  filiae  vacatio  a sacer- 

„dotio  isto  tribui  solet.” 


Sed,  inquit,  h.  e.  praeterea,  uti  mox:  Sed  Papiam  Legem; 
servit  enim  nonnunquam  haec  particula  transitioni  et  ad  alia  pro- 
peranti sermoni , ® pro  qua  tamen  frequentius , sed  et  legitur , ut 
millies  in  Pandectis.  Et  fortasse  ita  ubique  reponendum  est,  quod 
fieri  potest  absque  ulla  violentiae  specie,  reputantibus,  quo  vetustio- 
res sunt  Codices,  eo  frequentius  set  in  iisdem  legi,  quam  sed,  in 
illo  autem , adhibito  geminationis  praesidio , utramque  particulam 


In  memoriam  venit  Livii  XXXIX,  8, 
locus  hic;  Nec  unum  genus  noxae:  stiqna  pro- 
miscua ingenuorum  feminarumque  erant:  sed 
falsi  testes,  falsa  signa,  testamentaque  et  in- 
dicia, ex  eadem  officina  exibant-,  sic  enim,  testa- 
menta, non  testimonia  legendum  esse  dudum 
perspexit  R o e v e r u s , et  alibi  quoque  eas  voces 
confundi  docuit  Sch ul  ti  n gi us,  ad  Collat. 
LL.  Mos.  et  Rom.  tit.  VIII.  § 7.  Est  praeterea, 
de  quo  doceri  velim;  video  enim  silere  omnes. 


Nimirum,  quid  sint  promiscua  ingenuo- 
rum feminarumque  stupra,  fateor  me 
non  intelligere.  Intelligerem  si  scriptum  foret 
ingenuorum  et  ancillarum,  aut  liber- 
tinarum, aut  adeo  peregrinarum.  Nunc 
quum  videam  ingenuos  et  feminas  sibi  opponi, 
qui  id  fiat,  aut  fieri  possit,  velim  scire,  paratus 
vel  iuramento  contendere,  id  alias  nunquam  fac- 
tum legi. 

comprehendi.  — Pro  genitivo  XJ  virum  et  Vllvirum  plerique  Codd. 
et  Edd.  primum  casum  exhibent ; Regius  Hafniensis  utrumque,  illum 
a prima,  hunc  a secunda  manu.  Priorem  lectionem  vel  ideo  Gro- 
novii  praetulerunt,  quod  exquisitior  est,  et  Graecismum  sapit,  quem 
Noster  amat.  Graecis  enim  e\vcu  et  '^ivs(7‘^cci  t/vwv  familiare  est.  Qua 
occasione  monendos  duxi  altellos  meos.  Scriptores  Latinos,  quo  sint 
remotiores  ab  Augusti  aetate,  eo  magis  solere  stilum  convertere  ad 
Graecorum  morem  dicendi,  eiusque  observationis,  praeter  alias,  has 
potissimum  esse  causas,  primum,  ingentem  peregrinorum  nume- 
rum Romam  migrantium  et  communicata  civitate  Rom.  in  Sena- 
tum honoresque  omnes  sese  paulatim  insinuantium;  deiude,  quod 
post  Traianum  plerique  Imperatorum  cum  magno  comitatu  magis 
in  provinciis,  in  primis  plagae  Orientalis,  diversabantur , quam  in 
ipsa  Italia  et  Romae,  unde  brevi  factum  est,  ut  in  aula  magis  domi- 
naretur Graecorum,  quam  Latinorum  lingua.  — Pro  tibicines^  quod 
cum  plerisque  Codd.  et  Edd.  dedimus,  tres  Mss.  et  duo  editi  tubi- 
cines habere  aiunt,  quos  adeo  post  silentium  trecentorum  annorum 
rursus  in  sermonem  Gellii  reduxit,  qui  recentissime  eius  Noctes  col- 
lustrare adgressus  est,  utinam  lucerna  non  unius  tantum  nasiternae! 
Causam  non  addidit.  Sed  est  fortasse,  quod  soleant  quidam  tuba- 
rum magis  strepitu,  quam  tibiarum  cantu  delectari.  Senserunt  inde 
alii  aliter,  et,  cum  molliore  aure  essent,  solas  tibicines  clientelae 
suae  fecerunt.  In  his  Otho  est,  idem  ille  qui  repetitae  Lipsiensi 
Gronoviorum  editioni  praefuit,  eam(|ue  paucis,  sed  plerumque  bonae 
frugis  animadversiunculis  auxit.  Causam  praetexit  hanc,  tubici- 

nibus,  non  in  sacris,  sed  in  bello  et  funeribus  locum  fuisse  quod 

nollem  dixisset.  Neque  enim  id  patitur  Satyricus,®®  cui  debetur 

digJiissima  prorsus 
Florali  matrona  tuha , 

neque  alter  hic  eiusdem  locus  : 

Quid  refert,  magni  sedeat  qua  parte  theatri, 

Qui  vn'  cornicines  exaudiat  atque  tuh arum 
Concentus  ® ^ 

aut,  qui  tubicinum  sacrorum  expressam  mentionem  faciunt,  aut 
festi,  quod  tubilustrium  vocabant,  quibus  de  rebus  amplius  dicere, 
prohibet  aliorum  industria.  ’ ° Quid  igitur  faciemus  in  trepida 
hac  re?  ad  tibicinem,  an  ad  tubicinem  primas  deferemus? 
Videre  enim  mihi  videor  ab  hac  una  quaestione  pendere  totius  rei 
publicae  incolumitatem , et  longe  maioris  momenti  esse,  quam  levi- 
cula illa  nostri  temporis,  de  Polonorum  libertate,  deque  legitima 
IVlichaelis  tyrannide,  aut  illa  de  Graecorum  manumissione,  aut  adeo 
illa  de  Belgarum  felicitate  nuperrime  XXIV  articulis  et  'TT^otooxoKKco 
Londinensi  fundata  et  stabilita.  Equidem  post  multas  nocturnas 
diurnas  cogitationes  et  ruminationes,  tandem  eo  perveni,  ut,  si  iudex 
in  ista  controversia  sederem,  magis  pro  Lipsiensibus , quam  Goet- 
tingensibus  oricillis  sententiam  ferrem , nisi  alia,  hac  certe  ratione, 
quod  ipse  de  gente  Saxonica  siem.  Est  tamen  et  alia.  Ecce 
enim  insusurrantem  mihi  audio  Sulmonensem  : 

Temporibus  veterum  tibicinis  usus  avorum 
Magnus,  et  in  magno  semper  honore  fuit ; 

8®  Iiiveiial.  Sat.  VI,  249.  Vid.  I n te  rpr.  ad  Ca  Zjjj/ rn.  Ect.  1, 67. 

8 9 Idem,  Sat.  X,  213.  Fa.Htor.  VI,  657. 

et  memoria  teneo  tibicines  una  cum  Vestalibus  a Numa  institutos 
et  Romae  publice  in  Collegium  coiisse  ad  caeterorum  Sacerdotum 
exemplum,  ut,  etsi  re  ipsa  Sacerdotes  non  fuerint,  inter  eorum  tamen 
ministros  praecipuum  locum  tenuerint,  sacris  fere  omnibus  adhibiti, 
quae  cuncta  vix  cadunt  in  tubicines,  qui  nonnisi  paucis  certisque 
rebus  divinis  ministrasse  videntur.  Quid  enim  morer,  qui  tibicines 
ad  vernaculorum  gregem  retulerunt,  Pignorium  aut  Bartholi- 
num? Fecerunt  enim,  quod  plerique  consuerunt,  qui  Antiquita- 
tibus Roni.  operati  sunt,  ut  toxica  antidotis,  et  Surrentinam  faecem 
Falernis  miscerent,  promiscueque  haberent  quoscunque  in  priscis 
scriptis  reperirent  t&jv  tov  Aiovvcrcv  ts^vitmv  ^ eadem  mensura  men- 
surantes tibicines  et  tubicines,  et  cornicines,  citharoedos  et  auloedos 
et  pithaulos,  et  si  quid  praeterea  est  phonascorum,  nihil  quoque 
pensi  habentes,  publici  fuerint,  an  privati,  Romani,  an  peregrini. 

Hactenus  de  verbis ; nunc  de  re  dispiciamus.  Retulit  Gellius 
e ICtorum  scriptis,  sive  Ateii,  sive  Labeonis,  quorum  auctoritate  toto 
hoc  capite  nititur,  excusationem  meruisse  a Vestae  sacerdotio  non 
solum,  cuius  soror  iam  lecta  fuerit  A estalis , sed  etiam,  quoruiidam 
sacerdotum  filias,  idque  nisi  plane  coecutio,  ea  mente  accepit,  ut  in 
arbitrio  harum  personarum  fuisse  existimarit,  si  lectae  essent,  eam 
lectionem  accipere  vellent,  an  recusare.  In  quam  sententiam  in- 
ductus videtur  vulgari  significatione  vocabuli  excusationis,  quo 
usos  fuisse  ICtos  illos  non  est  dubitandum.  Verumtamen  est  et  alia 
minus  usitata  pauloque  remotior  eiusdem  vocis  potestas,  ut  emollien- 


Ille.  Com.  f/c  Servis,  p.  I.'i8  sq.  hic  Tr. 


(le  tibiis  Vctt.  HI , 2. 

dae  rei  causa  tum  quoque  usurpetur,  quandoiiam  quis  prohibetur 
aliquid  facere  atque  suscipere.  Inde  in  Pandectis  v.  c.  nonnunquam 
tutelam  excusare  non  is  solum  dicitur,  qui  eam  ultro  et  suapte 
voluntate,  ex  legitima  tamen  causa,  a se  amolitur,  verum  is  quoque, 
qui  etsi  mallet  cuperetque  eam  suscipere,  prohibetur  tamen  subire. 
Unde  non  inique  doctores  nostri  Excusationem  bifariam  partiti 
sunt,  ut  aliam  dicerent  voluntariam  esse,  aliam  necessariam.  Quam 
rem  quo  diutius  mecum  perpendo , eo  magis  adducor  ut  existimem, 
in  sacerdotum  quidem  filiabus  id  iuris  obtinuisse,  ut,  si  lectae  fuis- 
sent in  Vestae  Virginem,  accipere  vellent  eam  conditionem,  nec 
ne,  ab  arbitrio  earum  pependerit,  in  his  vero,  quarum  soror  iam 
esset  Vestalis,  etiamsi  lectio  iam  facta  fuisset,  aliud  obtinuisse  easque 
nec  si  vellent  potuisse  lectioni  consentire.  Cuius  quidem  opinionis 
ne  me  poeniteat,  vetus  Romae  institutum  facit,  ex  quo  in  idem 

sacerdotium  ius  fas  non  erat  alterum  ex  eadem  domo  atque  familia 
admitti.  Satis  certus  satisque  idoneus  eius  rei  testis  est  Dio  Cas- 
sius, qui  sancitum  narrat  vofJLCp  cl'Ttayo^svoVTi . fJLYi^hag  ^vo 

dfxci  ex,  avr^g  <7vyysvs(ag  Tr)v  ccvri^v  le^ccTsiav  Observatam 

eam  legem  usque  ad  Caesarum  tempora,  qui,  cum  legibus  soluti 

essent,  eam  in  favorem  familiarum  suarum  spernerent,  ex  historia- 
rum serie  luculenter  probavit  Norisius,  purpuratorum  omnium 
longe  doctissimus.  Sic  igitur  teneamus,  cuius  soror  et  agnata 

Vestalis  esset,  eam,  quod  ex  eadem  familia  esset,  capi  non  potuisse, 


Exempla  videsis  ap.  Bynkersli.  Ohss. 
IV,  11.  et  Heinecc.  ad  lirisson  de  V.  S.  h.  v. 


9 4 Histor.  XXXIX,  17. 

9 9 L.  14.  II.  de  Sponsabb. 

et  si  forte  lecta  fuisset,  necessaria  e\cusatione  uti  debuisse,  filias 
autem  sacerdotum,  quum  lex,  quae  prohiberet,  nulla  esset,  volunta- 
riam habuisse  excusationem.  Inter  Sacerdotes  autem , quibus  hoc 
beneficium  datum  fuit,  Gellius  non  nisi  certos  aliquos  memorat,  ne- 
que ego  dixerim,  annon,  aut,  quare  non,  idem  caeteris  quoque  con- 
cessum fuerit,  veluti  Fecialibus,  Curionibus,  Regi  Sacrorum,  et 
qui  sunt  alii  antistites,  in  primis  vero  Pontificibus.  De  his  vero  hoc 
tanquam  singulare  refert , sponsas  eorum  lege  Vestae  solutas  fuisse. 
In  quo  nescio  an  Noster  rem  satis  perspectam  habuerit.  Frustra 
enim  causam  requiro , cur  Pontificis  tantum  sponsae  id  privilegii 
datum  fuerit,  multae  autem  supersunt,  quibus  persuadeare,  idem  in 
omnes  omnino  sponsas  tenuisse.  Profecto  omnium  intererat  id  ita 
esse.  Quis  enim  nescit  Romanis  hunc  morem  fuisse,  ut  vel  tener- 
rimis annis  vixque  emensa  infantia  sponsalia  contraherent,  quod  etiam- 
num  in  Italia  saepenumero  fieri  constat,  et  ubicunque  felicior  aura 
mortales  afflat  et  coelum  mitius.  Unum  modo  audiamus  Modesti- 
num: Jn  sjjonsalibusy  inquit,  contrahendis  aetas  contrahen- 
tium definita  non  est , ut  in  matrimoniis  : quapropter  et  a pri- 

mordio aetatis  sponsalia  effici  ^iossunt , si  modo  id  feri  ab  utra- 
que persona  intelligatur,  id  est,  si  non  sint  minores,  quam  septem 
annis.  lam  pone  Meviuni  cum  Caia,  octenni  forte  vel  decenni,  spon- 
salia contraxisse,  quid  tum  flet,  si  illam  Pontifex  Vestalem  ceperit.^ 
Nempe  horum  unum,  ut  aut  aliam  sibi  sponsam  quaerat  Mevius, 
aut  coelibem  vitam  agat,  aut  denique  exspectet,  donec  Amata  illa 


ad  Ccnotaph.  Pisan.  Diss.  IV. 

Vestae  vinculis  solvatur,  quod  scimus  fieri  non  potuisse,  nisi  post 
triginta  annorum  sacerdotium.  Tum  vero  constans  ille  et  perpe- 
tuus sponsus  uxorem  habebit,  quae  quadragesimum  aetatis  annum 
exegerit,  cumque  ea  spe  habebit  valde  dubia 

ut  sibi  parvulus  aula 
Luserit  Aeneas,  aut  filia  dulcior  illa. 

Haec  atque  talia  credat,  qui  volet,  vix  credent  ICti,  quibus  id 
constat,  nullam  unquam  fuisse  gentem,  quae  magis  faverit  matri- 
moniis, quam  Romuleam.  Quare,  etsi  hoc  nunquam  relatum  legi- 
mus, ipsa  tamen  ratio  moresque  Romanorum  persuadent,  sponsas  omnes 
hanc  vacationem  habuisse,  idque  adeo  confectum  haberemus,  si  verum 
esset  quod  memini  me  apud  nonnullos  legere,  qui  se  Antiquarios 
iactant,  iuris  fuisse,  ut  Sponsae  a templo  Vestae  penitus  arcerentur. 
Sed  fallunt,  aut  falluntur,  neque  Servius,  cui  propterea  testi- 
monium denunciant , id  unquam  tradidit.  Verba  eius  haec  sunt: 
J arvo  in  nuptiis  sponsas  ideo  limen  ait  non  tangere,  ne  a sacri- 
legio inchoarent,  si,  depositurae  virginitatem , calcent  rem  Vestae, 
id  est,  numini  castissimo  consecratam.  Atqui  Varroni  de  deduc- 
tione sponsae  sermo  fuit,  nec  de  limine  Vestae  templi,  sed  de  limine 
domus  futuri  mariti,  in  quam  deducebatur  ut  thalamum  conscenderet. 
Omnia  vero  limina,  etiam  illa  privatarum  aedium,  Vestae  sacrata 
fuisse,  ipse  Servius  alibi  prodidit,  unde  pronum  est,  cur  sacrilegii 
instar  reputatum  sit  ea,  tanqiiam  rem  sacram,  pedibus  calcare. 


ad  Virg.  Ed.  EIIl,  29. 

VII. 


„ Praeterea  Capito  Atejus  scriptum  reliquit,  neque  eius 
,, legendam  filiam,  qui  domicilium  in  Italia  non  haberet, 
„et  excusandam  eius,  qui  liberos  tris  haberet.” 


Quod  ad  a(^^os77Siav  adtiiict,  notent  tirones  male  ita  apud  Gro- 
novios  scribi  nomen  Atejus,  {piasi  sit  trisyllabum,  cum  tamen  sit 
quadrisyllabum,  utpote  gentis  appellatio,  quae  semper  in  duas  illas 
syllabas  ius,  exitum  facit.  Simile  quid  in  Gaii  nomiiie  accidit, 
quod  itidem  non  ho-(7vKKct[^lag ^ sed  T^iavKKctf^oog  et  scribendum  et 
pronunciandum  est,  idque  religiose  Hispani  ICti,  veluti  Ramosius  et 
Retesius,  observarunt,  apud  quos  semper  Caius  et  Ateius  reperias. 
Ateii  porro  nomen  in  plerisque  quidem  Gellii  Edd.  duplici  t exa- 
ratum deprehendimus,  praestat  autem  simplex.  Nam  in  membranis 
Pandectarum  Florentinis,  ([uibus  propter  summam  earum  vetustatem 
et  diligentiam  librarii  in  his  quoque  rebus  magna  debetur  reve- 
renthi,  quinquies  Ateius,  semel  tantum  aberrante  calamo  Atteius 
occurrit;  consentiunt  quoque  Taciti,  IVlacrobii,  Festique  Codd.  lapi- 
des, atque  Suidas,  apud  quem  legitur  nescio  quis  Ai^VfJLog 
Ijevia  haec,  nec  tamen  negligeiida.  Ita  enim  in  antiquis  scripto- 
ribus nos  versari  oportet,  ut  vel  minutissimarum  rerum  nobis  ratio 
constet  nihilque  remaneat,  quod  aut  non  intellectum  sit,  aut  obscurum. 

Refert  e Capitone  Gellius,  non  legendam  esse  eius  filiam,  qui 
extra  Italiam  domicilium  et  rerum  suarum  sedem  habeat,  cui  con- 

venienter  ex  Lampridio  supra  vidimus  Heliogabalum  patrimos  matri- 
mosque  per  omnem  Italiam  conquisivisse.  Ratio  autem  in  promptu 
est,  videlicet  ne  longinquitate  itineris  molestia  nimia  afficerentur. 
Minus  vero  pervium  hoc  est,  quod  idem  perhibet,  excusandam  quoque 
eius  filiam,  qui  liberos  tris  haberet.  Quodsi  ita  vere  scripsit 
Noster,  non  dubitandum  est,  id  ad  praemia  et  commoda  'noKvTrcci^iccg 
referendum  esse,  et  ad  L.  Papiam  Poppaeam  perlinere,  quae  primum 
parentibus  propter  numerum  liberorum  immunitatem  a plerisque 
muneribus  personalibus  concessit,  eamque  particulam  id  unum  mi- 
rum est  neglectam  fuisse  ab  his,  qui  legem  istam  restituere  conati 
sunt  triumviris,  Gothofredo,  Ramosio  et  Heineccio.  Et  ita  quidem 
res  sese  habet,  si  affirmate,  ut  nunc  fit,  legas,  qui  liberos  tris 
habent,  quam  lectionem  primus  dedit  Stephanus , ex  emendatione 
Carrionis,  qui  eam  ex  Buslidiano  Cod.  accepit,  et  paucis,  quod  dicit, 
aliis.  Mihi  quoque,  ita  fuisse  olim  in  Regio  Hafniensi  a prima  manu, 
suspicio  est.  At  vero  in  Edd.  ante  Stephanum,  inque  caeleris  Codd. 
plane  ccTToCpaTiXu^g  est,  qui  liberos  tris  non  haberet,  quod  minime 
spernendum  et  haud  scio  an.  melius  sit.  Quanquam  enim  Vestae  illud 
sacerdotium  in  maximo  honore  putabatur,  tamen  tantum  abfuit  ut  ex- 
peteretur, ut  Augusti  iam  aetate  fugeretur  adeo.  Quare  humanitatis 
ratio  quodammodo  postulare  videri  poterat,  ut  hoc  onus  qui  tres 
pluresve  liberos  haberent,  potius  subirent,  quam  qui  non  nisi  una 
aut  altera  filiola  gauderent,  quarum  alterutra  capta,  ipsa  spes  po- 
tiundi  beneficii  trium  liberorum  paene  decollata  videri  poterat.  Neque 
enim  ad  istum  numerum  fecisse  nisi  liberos , qui  adhuc  in  patris 
potestate  aut  bello  amissi  essent,  quorum  neutrum  in  eam,  quae 

Vestae  fit,  cadere  potest , ipse  Gellius  ’ 7 memoriae  mandavit, 
lam  de  iure  ac  commodis  Vestalium  sermo  instituitur. 


catus  est,  inque  eam  rem  Plinio  testimonium  denunciavit,  cuius 
tamen  locum  nondum  reperi.  Vellem  quoque  una  dixisset,  quinam 
sint  illi  Pontifices,  quibus  Virgo  tradebatur  ab  ipso  Pontifice 
Maximo,  qui  ceperat;  nam  ut  solent,  reliqui  quoque  Interpretes  hic 
altum  silent,  quod  mihi  sane  eo  magis  incommodat,  quia,  cum  haec 
primum  legerem,  exspectabam  potius  captam  Virgini  maximae,  quae 
Vestalibus  praesidebat,  traditum  iri.  Quod  quia  non  est,  licet  con- 
iectura  uti.  Constat  autem,  quae  lectae  captaeque  erant,  primo  sacer- 
dotii sui  decennio  sacra  didicisse,  institutasque  fuisse  ab  his  virgi- 
nibus, quibus  alterum  decennium  currebat.  Praeterea  quoque  e com- 
pluribus marmoribus  antiquis  claret,  fuisse,  qui  Pontifices  Vestae 
dicerentur,  quorum  vix  alia  reperiri  potest  interpretatio  idonea,  nisi 


Atrii  Vestae  ideo  videtur  mentio  facta,  quod  id  habitationi 
Virginum  destinatum  fuisse  probabile  est.  Certe  id  Lipsius  suspi- 


Lib. 11.  cap.  15. 


^ 

haec,  ut  existimemus,  additos  fuisse  e collegio  Pontilicum  nonnullos 
Vestalibus,  qui  praeessent  earum  institutioni,  et  unde  consilia  ca- 
perent, si  qua  evenisset  circa  sacra  et  cerimonias  dubitatio.  His 
igitur  tradita  fuisse  videtur,  quae  capta  esset.  Quo  autem  momento 
capta  fuit  virgo , eodem  docemur  patria  potestate  solutam  fuisse, 
quod  vel  ideo  videtur  necessario  factum,  ne  quid  in  Vestae  mini- 
sterio impedimenti  ex  ipsa  illa  paterna  potestate  gigneretur,  quae 
veteri  tempore  atrocissima  erat.  Soluta  vero  fuit  absque  emancipa- 
tione ipsoque,  ut  ICti  loquuntur,  iure,  quod  et  ipsum  ratione  non  caret. 
Cum  enim  vel  invito  patre  legi  capique  posset , nisi  iusta  obstaret 
excusatio,  inutilis  videri  debebat  emancipatio,  quippe  quae  contingere 
non  potest,  nisi  voluntate  et  consensu  patris  expresso.  Adde,  per 
emancipationem,  in  qua  et  mancipatio  interveniebat  et  manumissio, 
servilem  causam  induci,  quae  vel  maxime  abesse  a Vestali  debebat. 
Quod  autem  ita  prodidit  Gellius,  idem  quoque  tenebamus  olim  ab 
VIpiano  et  nunc  tenemus  e Gaio,^^  e quo  praeterea  didici- 
mus, sacratas  has,  etiamsi  nondum  essent  viripotentes,  tamen  ne 
tunc  quidem  tutore  opus  habuisse.  Postquam  enim  narravit,  tantum 
ex  L.  Julia  et  Papia  Poppaea  feminas  ex  iure  trium  liberorum, 
ipsis  illa  ipsa  lege  tributo , a tutela  immiines  factas,  qua  antea 
omnes,  etiam  adultae,  adstrictae  erant,  ita  pergit:  loquimur  autem 
exceptis  Virginibus  Vestae,  quas  etiam  Veteres  in  honores  sacer- 
dotii liberas  esse  voluerunt,  itaque  etiam  Lege  XII  Tahb.  cau- 


Fragment.  X,  5.  traditurque  et  in  /.3.  pecul.  actio  annal.  est,  sed  obscurius. 
§.ult.  ad  SC.  Macedon.  ac  l.  l.%.  i.  quando  de  **  Institut.  1,  130. 


sen- 

tum  est.  Ita  Veronae  legitur,  procul  dubio  depravate.  Quod 
tiens  Goesclienius  pro  lionores  restituit  honorem,  ut  liberatio 
haec  a tutela  perpetua  foeminarum  ad  honorem  et  observantiam 
ministerii  Vestae  facta  videretur.  A qua  sententia  si  discessionem 
fecerim,  neque  puto  me  fines  amicitiae  veteris  sanctaeque  migrasse, 
neque  leges  venerationis,  quibus,  quicunque  litteras  amant,  se  ob- 
strictos sentient  Gaii  sospitatori  unico,  qui  eo  publicato,  et  consumtis 
in  eodem  incredibilibus  ingenii,  doctrinae  industriaeque  copiis,  ({uo- 
usque  hae  inter  mortales  aestimabuntur  virtutes,  nomen  suum  aeter- 
nitati adscripsit.  Putem  autem  a Gaio  esse  honore,  atque,  quod 
toties  in  Mss.  fit,  adscita  e sequente  vocabulo  littera  s,  factum 
fuisse  honores.  Quodsi  est,  hanc  habebimus  ICti  sententiam:  Ve- 

teres quidem  liberas  a tutela  voluisse  Virgines  esse,  sed  non  nisi  quous- 
que essent  in  honore  sacerdotii,  eo  autem  soluto,  reversas  ad  pro- 
prios lares  communi  reliquarum  feminarum  omnium  iure  censitas 
fuisse,  et  nec  tutore  amplius  caruisse.  Facit  praeterea  haec  Gaii 
relatio,  ut  iam  Plutarcho  quoque  vindicias  parare  possimus.  Is 
enim  ex  quo  in  Numa  retulisset,  ab  ipso  hoc  rege  Virgines  tutela 
immunes  factas,  a plerisque  turpis  civccx^ovKTfJiov  postulatus  fuit,  Numae 
adscribens,  quod  demum  Lege  Julia  introduclum  sit.  ' ° ° Ipsum 
enim  concedere  ex  iure  trium  liberorum  id  esse,  cuius  auctorem 
sciamus  Augustum  fuisse,  idque  adeo  aperte  Dionem  quoque 

commemorasse.  Quid  vero  illi  nunc  facerent  Gaio , non  obscure 

100  Praeivit  Lipsius  de  Vesta  c.  XI.  Se-  § .YX.  m Ej.  Opsc.  p.  124  sqq. 
cuti  sunt  Scliulti  ngius  ad  Vlp.  XI,  § idt  Ilistor.  LVI,  10. 

et  Eisenhart  de  J’^cstalib.  et  iure  lestali 

idem  tradenti,  quod  Plutarchus  tradiderat.  Ait  enim  Veteribus 
eam  praerogativam  placuisse,  itaque  etiam  XII  Tabb.  cautum  fuisse, 
quibus  verbis  quid  aliud  indicat,  nisi  hoc.  Decemviros  anterius  et 
Numae  regium  ius  repetita  sanctione  confirmasse.  Sed  nec  Plutar- 
chus,  si  verum  fateri  velimus,  id  ius  ab  Augusti  favore  arcessivit. 
Verba  eius  haec  sunt  : ri[^clg  Ss  fjLsyctKag  dire^ooxsv  U^cCtg  'nct^^evctigj 

wv  sa-Ti  Ticci  To  ha^ea-^cii  ^covTog  s^sivai  Trar^oV,  raKKct,  'ir^ciTreiv  dvev 
‘Tt^o<jToirov  ^layovcug , cJiTTr?^  ctl  T^tirou^sg^  ubi  male  7T^0(7T«tj]V  auctorem 
vertunt,  cum  tutorem  debuissent.  Nihil  autem  facere  videtur  Plu- 
tarchus,  nisi  ut  comparet  Numae  praeceptum  cum  illo,  quo  gaude- 
rent suo  tempore,  quae  nixae  essent  iure  trium  liberorum.  Ait: 
al  T^iitcii^sg y quod  non  aliter  videtur  accipiendum,  quam  si 
expressius  scripsisset,  W77re^  vvv  ai  r^tifouhg  Tr^arrcucri,  ut  adeo  tuto 
carere  possimus  coniectura  Heineccii,^®*  qui,  ut  Numae  abiudicaret, 
aTTsSwxav  scribere  iussit,  pro  Quod  autem  Dio  refert: 

TcCig  asiTtci^^evoig  'jtavS‘'oa-ct.  iteg  ut  (adde  T^k)  Teyicvcrui  s/%ov,  i-xu^huTOy 
id  solum  demonstrat,  Augustum  expresse  disertisque  verbis  consti- 
tuisse, ut  Vestales  eodem,  quo  T^mui^sg  iure  uterentur,  quod  pro- 
fecto intererat  pronunciare , ne  muliercularum  solo  nomine  prolato, 
Vestalibus  abstulisse  videretur  privilegia,  in  quorum  possessione  a cana 
inde  vetustate  fuerant. 

Praeter  illa  autem  commoda  Virginum  illud  quoque  earum 
discimus,  ut  et  testamentum  condere  potuerint,  quod  nec  mirum 
videri  debet,  cum  suae  potestatis  suique  iuris  essent  factae.  Tum 
demum  autem  illud  recte  intellexeris,  vereque  praerogativam  ei  iuri 


Comment.  ad  L.  P.  P.  11,  2.  § VIII. 

inesse,  si  reputaveris  hanc  testamentifactionem  licet  vel  impuberes  ^ 
essent,  iis  concessam  fuisse.  Id  vero  totidem  verbis  expressit  Sozom  e - 
nus:^°^  01  TraAflCij  inquit,  'Fot)f/,oCioi  ha,TiBe<7Bcii  t«V  'Eo-t lUTiCis 

TTU^^ivovgy  :tcil  s^asTug  ova-ag,  hofJLO^erv\aciv.  Neque  quidquam  ab  illa 
licentia  detractum  esse  Leg^e  Voconia,  utut  illa  in  mulieres  esset 
iniuriarum  plena,  nunc  quoque  relatum  accepimus  ' ° ^ restitutis 
Ciceronis  de  Republica  libris,  in  quibus,  post  tot  alia  Ang.  Maii 
merita,  non  ultima  eius  laus  cernitur. 

vin. 

„De  more  autem  rituque  capiundae  Virginis  litterae 
quidem  antiquiores  non  extant,  nisi  quae  capta  prima 
„est,  a Nunia  rege  esse  captam.  Sed  Papiam  Legem 
5, invenimus 5 qua  cavetur,  ut  Pontificis  Maximi  arbitratu 
„ Virgines  e populo  viginti  legantur,  sortitioque  in  con- 
,,cione  ex  eo  numero  fiat,  et  cuius  Virginis  ducta  erit, 
„ut  eam  Pontifex  Maximus  capiat,  eaque  Vestae  fiat. 
„Sed  ea  sortitio  ex  Lege  Papia  non  necessaria  nunc  videri 
„ solet.  Nam  si  quis  honesto  loco  natus  adeat  Pontificem 
,, Maximum,  atque  offerat  ad  sacerdotium  filiam  suam, 

„ cuius  dumtaxat  salvis  religionum  observationibus  ratio 
„ haberi  possit,  gratia  Papiae  Legis  per  Senatum  fit.” 

Originem  Vestalium  a X^uma  repetendam  esse,  et  alii  dixerunt. 
Considerare  autem  volo  tirones , quod  ita  simpliciter  efferri  poterat. 


* ° ’ Ilist.  Eccles.  1 , 9. 


•0^  Lib.  III.  c.  10. 

qua  consectatione  verborum , qua  obscura  diligentia  atque  ad  osten- 
tationem composita  oratione  idem  Noster  dixerit.  Quod  autem  se- 
quitur, eo  maioris  momenti  est,  quia  eorum  nihil  apud  alios  relatum 
habemus,  quapropter  singula  verba  ponderare  interest,  ut  earum 
vim  omnem  plene  percipiamus.  Cum  enim  ex  Numae  instituto  et  re- 
motissimo tempore  recepti  iuris  esset,  ut,  sicubi  supplendus  esset 
numerus  Vestalium,  id  fieret  solius  arbitratu  Pontificis  Max.  quem 
in  rebus  sacris  summam  habuisse  potestatem  nemo  ignorat.  Lege 
Papia  lata  haec  innovatio  facta  est,  ne  amplius  ab  eius  voluntate 
penderet,  quam  caperet,  et,  ne  in  ea  re  gratiae  ambitionive  locus  relin- 
queretur, ita  subventum  est,  ut  non  unam  ut  antea,  sed  viginti 
legeret,  utque  ex  eo  numero  in  concione,  quae  sit  futura  Vestalis, 
sortitione  destinaretur.  In  concione  ait,  h.  e.  in  Comitiis, 
quae  omnino  recte  Lipsius,  non  centuriata,  sed  curiata  fuisse  divi- 
navit, quippe  in  quibns  solis,  quaecunque  ad  res  sacras  pertinerent, 
tractari  solebant.  Duo  igitur  fuerunt  Papiae  istius  Legis  capita, 
alterum,  ut  ad  supplendum  deficientis  Vestalis  numerum  a Ponti- 
fice viginti  de  populo  legerentur;  alterum,  ut  ex  his  viginti,  sorti- 
tione facta,  populi  suffragio  una  eligeretur.  De  jwpulo  inquit,  i.  e. 
de  quinque  civium  classibus,  quod  est  novum  et  notabile.  Nam 
cum  antiquitus  quicunque  magistratus  honoresque  omnes , sacri 
profani,  in  manu  patriciorum  essent,  neque  plebei  ad  eos  accessus 
pateret,  hac  demum  Lege  participes  facti  sunt  sacerdotii  Vestae. 
Quis  enim  nescit  populi  vocem  omnes  omnium  civium  ordines  com- 
plecti, ut  vel  solis  plebeiis  tribueretur,  ' ° ® postquam  horum  numerus 

Testem  nnura  laudabo,  Martialem  Epi^^r.  VIU,  15.  ahi  'die.,  Dat  Populus,  dat  gra- 

in  repubiica  autem  legis  Papiae  aetate  hactenus  omnia  incerta  sunt. 
Quam  cum  plerique  olim  eandem  cum  Lege  Julia  et  Papia  Pop- 
paea iudicassent,  quae  ipsa  interdum  simpliciter  Papia  appellatur, 
Pigliius  quidem  eos  recte  refutavit,  anti(|uioremque  esse 

debere  ostendit,  ipse  autem  ad  A.  V.  C.  DIV  retulit.  Sed  neque 
hoc  probari  posse,  multis  argumentis  evicit  Heineccius,^®’  pla- 
neque aetatis  incertae  esse  statuit.  Quod  licet  universim  verum  sit, 
id  tamen  ausim  affirmare , Legem  hanc  demum  post  Gabiniam, 
adeoque  post  A.  V.  C.  DCXV  latam  fuisse.  Quum  enim  Gabinia 
prima  fuerit,  qua  sancitum,  ut  tabellis  populus,  non  ut  ante  viva 
voce  in  Comitiis  uteretur,  necessario  consequitur,  ut  illam  de  Vir- 
ginibus serius  Gabinia  latam  existimemus.  Sortitionis  enim  voca- 
bulum ipsa  illa  per  tabellas  suffragia  data  satis  indicat,  unde  et 
didicimus  in  Fragmento  Legis  Serviliae  sorticularum  nomine  ve- 
nire, quas  Cicero  ceras  legitimas  alicubi  dixit.  Satis  de 

tempore  istius  legis  ; ad  cuius  sententiam  iam  revertimur.  Quod 
enim  dixi  duobus  capitibus  eam  absolvi,  praevideo  vix  cariturum  in- 
vidia apud  eos,  qui  et  tertium  addiderunt,  ex  his  Gellii  verbis: 
ut,  cuius  1 irginis  ducta  erit,  eam  Pontifex  Max.  capiat , eaque 
1 est ae  Jiat , modo  ea  Gellii  sint.  At  ego  quovis  pignore  certem, 
nec  Gellii  esse,  nec  Legis,  sed  spuria  et  interpretationis  causa  ad- 
suta  ideoque  prorsus  eliminanda.  xLbsunt  enim  a Codd.  excepto 
uno  omnibus,  absuntque  ab  Edd.  quoque  cunctis  ante  Stephanum. 

tus  Eques,  dat  tura  Senatus.  Quaesita  ratione  in  Annal  ad  a.  50t. 

populum  opposuit  Equitibus  ac  Senatui,  cum  Comment.  ad  JjL.  P.  P.  Lib.  1.  c.  1. 

salvo  metro  potuisset  dicere,  Dat  plebes.  Divinat,  in  Caccil.  c.  7. 

Excitaverat  ea  de  Buslidiano  Cod.  primum  Jac.  Raevardus, 
foverat  deinde  Lud.  Garrio,'^®  interiecerat  denique  Henr.  Ste-- 
phanus  suae  editioni,  ex  qua  deinceps  lii  carbones  pro  thesauro  per 
reliquas  omnes  propag^ati  sunt.  Quod  quam  sit  male  factum,  nolo 
consensum  urgere  tot  membranarum  totque  editionum,  quae  istam 
fimbriam  non  agnoscunt , etsi  hoc  in  Gellio  sit  argumentum  quan- 
tivis ponderis;  ipsa  verba  per  se  satis  ostendunt,  quam  sint  sarci- 
nula molesta.  Scilicet  hoc  expressa  lege  sanciendum  fuit,  eam,  quae 
supplendo  Vestalium  numero  a populo  electa  fuerit , Vestae  Jieri, 
aut  illud  alterum,  ut,  cuius  sors  ducta  fuerit,  eam  ut  Pontifex 
caperet  ? quasi  id  non  ab  antiquo  ita  factum  fuisset,  novaque  lege 
indigeret  ? Certum  est. 

Nec  pueri  credent , nisi  qui  nondum  aere  lavantur. 

Rem  autem  conficit  orationis  soloecum  et  stribligo  illa,  quam  haud 
malo  verbo  Sinnium  vocasse  imparilitatem  audio.  * ^ ^ Cum  enim 
legimus,  et  cuius  ducta  erit,  ecquae  est,  quaeso,  quam  ductam  pu- 
temus ? Nimirum  praecessit  vocula  sortitio,  et  iam  habes  bonam 
hanc  hercle  et  probam  formulam,  sortitionem  ducere.  Condo- 
nemus hoc  magistello  isti , qui  notulam  illam  Minellianam  sibi  con- 
scripserat, ut  haberet  quod  pueros  doceret,  non  condonemus  neque 
auctori  legis,  neque  aut  Labeoni  aut  Gellio  ex  ea  referentibus.  At- 
qui, inquis,  ne  optimi  quidem  scriptores  inconveniente  huiusmodi 
verborum  compositura  abstinuerunt.  Audio,  et  ipse  sic  defensionem 


109  Varior.  II,  17. 

^10  Lection.  antiquar.  III,  I. 

ap.  Geli.  V,  20. 

paro  laxis  compagibus  orationis,  sed  tum  paro,  (juando  nulla  alia 
elabendi  rima  datur,  nisi  haec,  bonum  quoque  Homerum  quandoque 
dormire. 

Superest  de  nomine  Legis,  qua  de  hactenus  actum  est,  brevis 
disputatio,  quae  nulla  foret,  si,  quemadmodum  post  Stephanum  in 
omnibus  libris  factum  est,  tribus  illis  locis,  quibus  Legi  nomen 
inditur,  idem  conspiceretur,  videlicet  Papiae.  Sed  in  scriptis  edi- 
tisque est  ante  illam  Stephani  editionem,  quae  a.  1585.  Parisiis  pro- 
diit, atque  in  iis  quidem  cunctis,  prioribus  duobus  locis  Papiae, 
tertio  autem  ultimoque  Popiliae,  sive  Populiae  appellatio.  Sic 
enim  res  sese  habet,  non  quemadmodum  Thysius  retulit,  eumque 
temere  secutus  Lionus,  priore  loco  Popiliae  esse.  Neque  tamen 
ea  nominis  diversitas  obstaculo  fuit  antiquis  Gellii  interpretibus, 
(juum  iidem  postrema  verba  ita  ex  suis  libris  legerent,  gratia  Po- 
piliae legis  per  se  ratum  fit , quibus  inducebantur,  ut  existimarent 
noii  de  una,  sed  de  binis  Legibus  sermonem  fieri,  quarum  quae 
prior  fuerit  Papia,  sortitionem  Vestalium  invexerit,  altera  Popilia 
recentior,  per  quam  rata  facta  fuerit  earundem  Virginum  spontanea 
per  patrem  oblatio.  ^ ^ ^ Sed  non  animadverterunt  hanc  ipsam  le- 
ctionem stare  omnino  non  posse.  Quid  enim,  si  gratia,  h.  e.  in- 
dulgentia veniaque  Legis  Popiliae  rata  facta  est  ista  oblatio,  qui 
potest  dici  eandem  ratam  esse  per  se?  Quae  quidem  plane  dav- 
(TTCCTCX,  esse,  cum,  quod  per  se  ratum  est,  alterius  ope  non  indigeat. 


In  qiia  sententia  etiam  fnenint  Ant.  4ntiqxiit.  Rom.  Lib.  1. 
Aiigustin.  de  [jTj.  el  SCt.  et  Hotman, 

nemo  non  videt.  Subvenit  vero  et  una  litterula  mutata  rem  resti- 
tuit Gellio  Jac.  Raevardus  ^ ^ ex  Ruslidiano  Cod.  leg^ens  : gratia 
Popiliae  legis  per  Senatum  Jil , quod  deinde  e suis  Codd.  conlir- 
matum  a Lud.  Carrione,  recepit  Stephaniis  meritoque  retiiiueniiit 
insequentes  editores.  ^ ^ ^ Et  gratia  quidem  legis  tum  Iit,  quando 
aliquid  de  lege  remittitur  eiusque  observatio  condonatur.  ^ ^ ^ Idem 
Latinis  legibus  solvere  dicitur,  nobis  autem  nunc,  ex  usu  iuris 
Canonici,  dispensare  vulgo  audit,  cuius  rei  potestas,  cum  principio 
apud  Populum  fuisset,  postea  ad  Senatum  pervenit.  Ipsa  autem  illa 
oblationis  surrogatio  et  a lege  antiqua  solutio  Augusti  temporibus 
inprimis  videtur  invaluisse,  quibus  accepimus  difficultates  obortas 
fuisse  in  legendis  Vestalibus,^  ^ ^ nobilibus  filias  suas  lectioni  subii- 
cere  detrectantibus.  Quodsi  igitur,  quam  retuli,  vera  est  Gellii 
nostri  lectio,  quod  nunc  nemo  diffitetur,  non  de  diversis,  sed  de 
una  eademque  lege  utrovis  loco  sermonem  esse , satis  apertum  est, 
eamque  aut  Papiam,  aut  Popiliam  dicendam  esse.  Et  Papiae 


1 3 Coniectan.  lib.  III.  cap.  ait.  Quod  Rae- 
vardi  opusculum,  post  eius  mortem  a Jano  Ler- 
nutio  editum,  additum  quidem  fuit  eiusd.  Opp. 
quorum  tamen  in  exemplis  quamplurimis , nescio 
quo  fato, hodie  non  reperitur.  Recusum  postea  est 
Helmstadii  1(560,  4,  cura  cuius- 

dam,  ut  titulus  praefert;  quem  Conringium 
suspicor.  Sed  et  haec  Ed.  raro  occurrit,  unde 
paucis  cognitus  est  hic  libellus,  bonae  quidem 
frugis , nec  tamen  accedens  ad  praestantiam 
Variorum  eiusdem  Auctoris. 

Nullius  enim  pretii  est,  quod  in  Petavi- 
anis  fuit,  perseveratum  Jit , quod  et  a prima 


manu  fuisse  videtur  in  Hafniensi  membrana. 
Similiter  nec  probandum  propter,  vel  circa  sor- 
titionem Jit,  quod  in  margine  libri  sui  coniecerat 
olim  Pefr.  Daniel.  Is  autem  liber  servatur 
in  bibliotheca  Rei|iubl.  Bernensis,  una  cum  du- 
obus aliis  exemplaribus,  uno  F r an  c.  D a n ie  lis, 
altero  Bongarsii,  quorum  quidem  coniectu- 
ras  olim  descri])simus , sed , domum  reversi, 
paucas,  quae  manus  pretium  facerent,  invenimus. 

1 1 5 Praeter  Carrionem  id  multis  exemplis 
patefecit  Brisson  de  V.  S.  \.  Gratia. 

In  quam  rem  Vid.  Sueton.  in  ^w»-. 
c.  31  et  Tacit.  Annal.  1 1 , 86. 

quidem  nomen  praetulit  Steplianus  eiusque  sequaces,  fortasse  e Gry- 
pliianae  margine,  ubi,  ni  fallor,  primum  conspicitur,  de  coniectura 
an  e membrana  aliqua,  non  habeo  dicere,  est  enim  ea  editio  absque 
ulla  admonitione,  ut  solent  fere  Gryphianae  esse.  Popiliae  contra 
placuit  Raevardo,  idque  adeo  placuit,  ut  vel  ad  Numam  Pompilium 
Regem  quasi  auctorem  remitteret,  cuius  opinionis  Ant.  quoque  Au- 
gusti n u m ^ * video  fuisse  participem.  Frustra.  Neque  enim  fieri 

potuit,  ut  Numa  regnante,  quo  sub  Vestales  institutae  feruntur,  lege 
iussum  sit,  primum  ut  legerentur  e populo,  deinde  ut  oblatio  volun- 
taria succederet  in  locum  electionis , atque  adeo  in  eiusmodi  elec- 
tionis, quae  sortitione  fieret,  h.  e.  tabellis,  quarum  tabellarum  usus 
seculo  demum  septimo  post  Numam  invaluit.  Illud  tamen  pro 
Popilia  pugnare  aliquantum  potest,  probabilius  esse,  ignotae  legis 
nomen  in  notissimae  conversum  fuisse,  quam  versa  vice. 


* ® • Libro  de  LL.  et  SCtis  libro  s.  v.  Popilia. 

IX- 

,5 Capi  autem  Tirgo  propterea  dici  videtur j quia  Poiiti- 
55  ficis  Max.  manu  prelieiisa5  ab  eo  parente,  in  cuius  manu 
55  est,  veluti  bello  capta,  abducitur.  In  libro  primo  Fabii 
55  Pictoris  5 quae  verba  Pontificem  Max.  dicere  oporteat, 
55  quum  Virginem  capit,  scriptum  est.  Ea  verba  haec  sunt; 
5,Sacerdotem.  Vestalem,  quae,  sacra,  faciat,  quae.  ious. 

55SIET.  SACERDOTEM.  VeSTALEM.  FACERE.  PRO.  POPOLO.  RO- 
55  MANO.  QUIRITIUM.  UTEI.  QUAE.  OPTUMA.  LEGE.  FOVIT.  ITA.  TE. 

55 AMATA.  CAPIO.” 

Planissime  vim  verbi  capere  excussisse  videri  potest  Gellius. 
Capi  enim  res  hominesque  inprimis  dicuntur,  qui  bello  legitimo  hosti- 
bus ita  eripiuntur,  ut  victoris  fiant.  Itaque  Vlp  i anus  : Aliud, 

inquit,  est  capere^  aliud  ac  cipere.  Capere  cum  effectu  ac- 
cipitur, accipere  etsi  quis  non  accepit,  ut  habeat  : ideoque  non 
videtur  quis  capere,  quod  erit  restituturus.  Similiter  Ctaius: 

Non  videtur  quisquam  id  c apei' e , quod  ei  necesse  est  alii  resti- 
tuere. Vestales  autem , quarum  in  lectione  nulla  paterni  consensus 
fiebat  consideratio,  quasi  bello  captas  et  mancipia  Vestae  factas  vi- 
deri volebant,  quod  confirmatur  auctoritate  Fabii  Pictoris,  cuius 
testimonio  etiam  alibi  ^ ’ utitur  Noster.  Quem  Fabium  Pictorem 

quum  eundem  esse  dicunt  vetustissimum  Romanorum  historicum. 


11^  L.  ri.  D.  de  V.  S. 

L.  51.  D.  de  Reg.  iur. 


1 1 9 


Lib.  X.  cap.  15. 

qui  bello  Punico  secundo  vixit  cuiusque  ab  Annalibus  praecipue 
hauserunt  et  Polybius  et  Livius  et  Dionysius  Halicarnassensis,  nescio 
an  verum  deprehenderint.  Nam  quae  ex  eo,  tum  hic,  tum  infra 
Noster  retulit  verba  satis  ampla,  atque  adeo,  ut  cum  Plauto  loquar, 
ipsissima,  non  sunt  eiusmodi,  ut  ad  stilum  accedere  videri  possint, 
quo  illum  usum  fuisse  oportet,  si  illo  aevo  scripsisse  arguatur. 
Oratio  enim  licet  pressa  sit  atque  demissa , ornatuque  careat, 
nihil  tamen  habet,  quod  sordidum  sit  aut  obsoletum.  Neque  de 
aerugine  Gellius  quidquam  detersisse  videri  debet,  qui  in  referendis 
remotissimorum  scriptorum  verbis  studiosissimus  est,  quod  decebat 
Grammaticum,  et  curavit  etiam,  ne  quid  deperiret  e vetustate  sor- 
dium. Adde,  non  videri  verosimile , antiquissimum  illum  Fabium 
in  conscribendis  Annalibus  populi  sui  tam  enucleate  tamque  sub- 
tiliter et  accurate  in  enotandis  formulis  solennibus,  ritibus  atque  di- 
versis sacerdotum  officiis  versatum  fuisse,  uti  factum  in  his  laciniis 
reperimus.  Quare  magis  est,  ut  existimem,  sumta  haec  esse  de  alio 
Fabio  Pictore,  serioris  temporis  scriptore,  cui  Servio  praenomen 
fuit,  non  Quinti,  quod  illius  prioris  fuit.  Is  autem  non  solum  a 
Cicerone  turis  et  antiquitatis  hene  peritus  dicitur,  sed  et 

iuris  Pontificii  libros  scripsisse  a Alacrobio  perhibetur,  ad 

quorum  librorum  argumentum  vel  inprimis  facere  debebat  formu- 
larum sacri  iuris  relatio  et  divinorum  rituum  solemniumque  studiosa 
enumeratio.  Accedit  quod  Macrobius,  ([ui  hoc  Fabio  usus  est,  in 
plurimis  rebus  eosdem  fontes,  quos  Gellius,  adiit. 


1 20 


in  Bruto  cap,  5. 


Saturn.  III,  c.  2 et  3, 

Ad  ipsam  formulam,  quam  Fabius  tradidit  ex  ima  antiquitate, 
nihil  habeo  quod  dicam  novi.  Aliqua  tamen  adnotabo  tironum 
adolescentiumque  causa,  qui  has  litterulas  amant,  quos  paucos  fore 
existimo.  Ea  enim  tempestate  vivimus,  ut  non  a pubertate  ad  ado 
lescentiam , sed  ad  virilitatem  ac  probe  senium  illico  processio  fiat, 
et  qui  olim  lanuginem  adeptam  in  ovatione  ducerent,  nunc  sibi  una 
nocte  barbam  crevisse  putent,  nec  de  Grammatica  aut  Philosophia 
sibi  cogitandum , sed  de  optimo  reipublicae  statu  perficiendo  somni- 
andum. Verum  hoc  Diis  permittendum.  Nunc  sufficit  monuisse,  in 
ista  formula  duplicem  esse  lectionem  librorum  Mss.  et  editorum, 
quorum  alii  exhibent  Populo  Romano  Quiritibus,  alii  Populo  Ro- 
mano Quif'itium,  unus  etiam  adiecta  copula,  Quiritihusque.  Quae 
varietas  dicendi  quum  et  in  aliis  scriptoribus  reperiretur , contro- 
versia orta  est  inter  Brissoniuin  et  Gronovium,  iitrius  for- 

mulae apud  Romanos  usus  fuerit,  Brissonio  priori,  Gronovio  alteri 
palmam  porrigente,  utroque  vero,  quidquid  iudicio  suo  contrarium 
videretur  in  libris  antiquis,  corruptelae  accensente.  Sed  verius  est, 
perinde  esse,  sive  dicas  Populus  Rom.  Quirites,  sive  Populus  Rom. 
Quiritium,  cumque  id  semper  ita  docuissem,  gavisus  tamen  sum 
sententiae  huius  auctorem  me  nactum  esse  amicum  desideratissimum, 
olim  inter  auditores  meos,  postea  in  inultis  iisque  gravissimis  rebus 
magistrum,  magnum  illum  Germaniae  suae  polyhistorem  Niebuh- 
rium,  qui,  o fata!  non  annorum  numero,  non  corporis  fragi- 


123  Illum  iii  Op.  Solemnib.  forni.  P.  P-  in  IPst.  Rom.  T.  1.  p.  326  edit,  tertiae. 

lib.  J.  cap.  104.  pag.  56.  hunc.  Obss.  If',  11. 

litate,  insperata  valetudine  et  incitata  moerore  ex  infelicitate  publica  ac 
seculi  perversitate  concepto,  summa  imis  miscente,  in  ipso  aetatis  flore 
totiusque  litterati  orbis  spe  atque  cong^ratulatione , infausto  leto  occubuit. 
Igitur,  quemadmodum  Patres  Conscripti  ex  antiquo  more  cicruvSeTCO? 
dictum  est,  ita  quoque  recte  Populus  Romanus  Quirites  li.  e. 
Curetes,  dictum  fuit.  Nec  tamen  minus  recte  invaluit  illud.  Populus 
Rom.  Quiritium,  ubi  ante  Q u i r i t i u m nemo  dubitabit  tacito  sensu 
repetere  populi  vocem.  Quod  autem  hae  verborum  compositiones 
in  votis  precibusque  publicis  usurpatae  sunt,  eius  rei  causa  non 
alia  quaerenda  est,  quam  haec,  ut  conflatis  duobus  populis  Romano 
atque  Quiritium,  si  quid  unius  populi  nomine  precatum  votumque 
fuisset,  id  ne  non  pro  altero  quoque  votum  precatum  Diis  videri  posset. 
Quibus  ita  expositis,  vix  opus  est  reprimere  audaciam  novissimi 
editoris,  qui,  cum  apud  Nostrum  alio  loco,  ^ ^ * consentientibus  om- 
nibus libris  scriptum  haberet  Populo  Rom.  Quiritibus,  constan- 
tissimam  hanc  scripturam  corrumpere  maluit,  quam  a Gronoviorum 
partibus  abscedere. 

Sequitur:  uti  quae  optima  lege  fuit,  quibus  verbis  Pontifex 

hoc  vult,  se  virginem  capere,  cui  nihil  eorum  desit,  quod  in  per- 
fecta omnibusque  numeris  absoluta  Vestali  requiri  possit.  Optima 
lege  virgo,  est,  optimae  conditionis.  Ita  lex  centies  est,  praesertim  in 
iuris  libris.  Formulam  autem,  optuma  lege  esse,  in  nominandis  ad 
publicos  honores  candidatis  inprimis  usurpatam  fuisse  e F'esto^*^ 
notum  est.  Sed  mox  e Comitiis  in  Forum  transiit  et  ad  privata 


12  3. 


Lil).  ,Y.  cap.  24. 


F.  V.  Optuma  lex. 

quoque  negotia,  ut  tamen  tum  plerumque  cum  locutione,  optumo, 
aut  optumo  maximo  iure  esse,  commutaretur.'^®  Pro  fuit  autem, 
sive  fovit , audiendus  omnino  est  Scaliger  rescribens  fuut.  Neque 
enim  Pontifex  de  ea  loqui  poterat , quae  aliquando  optima  lege 
fuisset,  sed  de  illa,  quae  etiamnum  esset.  Fuut  autem  casce  est 
pro  sit,  ab  obsoleto  verbo  fuo,  idque  a gr.  cuius  reliquias 

adhuc  servamus  in  praeteritis  temporibus.  Verum  haec  Lexicorum 
sunt.  Illud  mage  est,  an  probanda  sit  ista  cum  Evandri  matre 
scribendi  ratio,  ious , popolo , utei  et  fouit,  quam  Carrio,  libris 
nullis  addicentibus,  Gellio  invexit,  et  in  aliis  Veterum  locis  alii  edi- 
tores suopte  ingenio  suaque  lubentia  reduxerunt  ex  antiquissimis  la- 
pidibus, iisque  valde  diversis  temporibus  scriptis,  ubicunque  in  so- 
lemnem  aliquam  formulam  inciderent.  Et  puto  non  posse,  nec 
convenire  hanc  temeritatem  cum  officio  religiosi  editoris.  Etsi  enim 
non  sit  negandum.  Scriptores  veteres,  si  quando  referunt  ex  ima 
antiquitate  repetitas  formulas,  casca  etiam  earum  vocabula  et  elo- 
cutionem, atque  obsoletas  iam  tum  formas  interdum  retinuisse,  non 
tamen  idem  de  orthographia  protinus  dicendum  est,  in  qua  potius 
sui  temporis  normam  secuti  esse  videntur,  quam  remotissimi  aevi, 
qualis  est  illa  in  columna  Duillii  aut  etiam  in  SCto  de  Bacchanalibus. 
Idem  de  notis  diacriticis  indico  , in  quarum  usu  par  optio  parque 
temeritas  conspicitur.  Quod  tamen  de  omnibus  nolo  dictum , quas, 
etsi  contra  membranarum  et  vetustatis  usum,  postrema  aetas,  maioris 


i2!s  Praeter  Brissonium,  utroque  opere  iam 
toties  laudato,  vid.  Chimen  te  1 1 i ii  m de  ho- 


nore bisellii,  cup. 

perspicuitatis  maiorisque  sententiarum  planitatis  causa  introduxit, 
quales  sunt  quae  commata,  cola,  signa  interrogationis  et  diaereseos 
et  parentlieseos  appellamus;  sed  de  illis  volo  dictum,  quae  post 
inventam  demum  typographiam  et  vergente  seculo  decimo  sexto, 
nescio  cuius  ornatus  et  ostentationis  eruditae  causa,  introductae  fue- 
runt, veluti  puncta  illa,  quae  singulis  formulae  vocabulis  h.  1.  in- 
teriecerunt  editores,  in  ipsis  autem  membranis  nusquam  reperiuntur. 
Quae  etsi  ut  merae  ineptiae  et  futiles  nugae,  tollendae  potius  quam 
ferendae  sunt,  idem  tamen  nolim  improbare  litteras  illas  maiusculas 
et  quadratas,  quibus  mos  est  typis  inscribere  verba  solemnia  et 
TU7r<xa'j  aut  si  quae  aliae  sunt  in  typorum  formis  diversitates,  quan- 
quam  haec  quoque  consuetudo  demum  post  inventam  typogra- 
phiam  invaluit  et  a membranis  aliena  est.  Facit  enim , quo 
magis  statim  in  oculos  incurrant,  utque  lector  animum  magis  ad- 
vertat ad  verba  hoc  modo  insignita  et  quasi  stigmatibus  inusta. 
Velim  autem  scire,  quisnam  eius  cultus  ornamentique  princeps  fuerit, 
nam  hoc  quoque  ad  litterarum  historiam  spectat.  Ipse  enim,  quan- 
tum nunc  memoria  succurrit,  antiquioris  non  reminiscor,  quam 
Rob,  Stephani,  quem  editis  Paris.  1528  luris  Institutionibus  ea 
scribendi  ratione  usum  esse  memini.  Sed  in  haec  altius  inquirere 
nec  mea  bibliothecula  patitur,  et  est  alterius  temporis  ac  loci. 


9 * 


68 


X. 

„Plerique  autem  capi  Virg^iiiem  solam  debere  dici  putant. 
„Sed  Flamines  quoque  Diales,  item  Pontifices  et  Augures 
„capi  dicebantur.  L.  Sulla  rerum  gestarum  libro  II.  ita 
„ scripsit : P,  Cornelius ^ cui  primum  cognomen  Sullae  im- 
^^positum  est  y Flamen  Dialis  captus.  M.  Cato  de  Lusi- 
„tanis,  quum  Ser.  Galbam  accusavit:  Tamen  dicunt  de- 
^^ficere  voluisse.  Ego  me  nunc  volo  ius  pontificium  optime 
^^scire^  iamne  ea  causa  Pontifex  capiar^  Si  volo  augurium 
optime  tenere^  ecquis  me  ob  eam  rem  Augurem  capiat?'’"' 

In  libro  regio  Hafniensi  integris  litteris  Sergium  exaratum 
inveni,  in  editis  autem  omnibus  quos  contuli,  non  nisi  Ser.  scilicet 
hcc  Illud  praeferendum  videri  poterat,  quia  gentis  nomen 

est,  in  quibus  vulgo  scripturae  compendia  cessare  solent.  Nolo 
tamen  instare,  quia  in  hac  gente  id  aliter  usu  venisse,  e marmo- 
ribus probari  potest,  praeterea  quoque  apud  Valerium  Probum 
nota  haec  : SER.  inter  legitimas  posita  est.  Neque  hoc  plane  in- 

solens dicas.  Nam  et  apud  eundem  Probum  reperimus  AN.  pro 
Annius,  FL.  pro  Flavius,  TREB.  pro  Treboidus  et  CL.  pro  Clau- 
dius, quibus  alia  plura  iungi  facile  poterunt,  si  quis  velit  aut  totum 
Probum  excutere,  aut  Numorum  Inscriptionumque  thesauros.  Cetera 
apud  Gellium  satis  sunt  pervia,  nisi  quod  in  M.  Catonis  prioribus 
verbis  magna  deprehendatur  librorum  veterum  varietas,  sed  improba 
fere,  et  quam  facile  intelligas  ortam  fuisse  ex  illa  unice  vera,  tamen 

dicunt  dejicere  i'ohiisse , restituta  e tribus  Codd.  et  probe  expli- 
cata, a Lambecio  primum,  deinde  a Groiiovio.  Dubitavi  ergo, 
an  operae  pretium  facturus  sim  , referendo  quid  in  membranis  Haf- 
niensibus  deprehenderim.  Feci  tamen.  Est  autem  ibi  a prima 
manu,  eum  dicit  dejicere  noluisse,  a secunda,  cum  dicit  ius  pon- 
tificum discere  noluisse,  infartis  supra  lineam  verbis,  ius  pontiJi<um. 
Quod  autem  Gronovius  ex  ora  libri  Scioppiani  retulit  : tamen  di- 

cunt dejicere  noluisse,  idem  visum  mihi  est  Guelferbjti,  in  ora 
edit.  Venetae  a 1565,  manu  Jani  Wouwerii  ubique  notatae.  Idem 
quoque  adseriptum  est  a Fried.  Lindenbruchio  editioni  Coloni- 
ensi  a.  1533,  quod  exemplar  extat  inter  ornamenta  bibliothecae 
reipublicae  Hamburgensis.  Quae  annotare  libuit  in  utilitatem  eius, 
qui  fortasse  in  Gellio  elaborare  velit,  cuius  ne  frustra  operam  con- 
sumat, quod  mihi  accidit,  scire  interest , quaecunque  in  istis  Sciop- 
pii,  Wouwerii  et  Lindenbruchii  libris  animadversae  sunt  variae  lectiones, 
esse  eiusmodi,  ut  ovum  non  sit  similius  ovo,  appareatque  ex  uno 
eodemque  codice  transcriptas  fuisse  ad  unam  omnes.  Quisnam 
vero  eum  primus  contulerit,  quive  alterius  vitulo  araverint,  non  dico. 
Hoc  unum  scio,  triumviros  hos  eodem  fere  tempore  vixisse,  Romae- 
que  domicilium  habuisse  atque  eadem  furtorum  litterariorum  fama 
celebres  fuisse.  Mitto  haec.  Longa  enim  fabula  foret,  si  de  exem- 
plis Gellii  dicere  vellem,  quae  notata  passim  legimus,  et  manu  doctis- 
simorum hominum,  Scaligeri,  Fr.  Junii,  Gruteri,  Giphanii,  Vossii, 
Rusii,  aliorum,  locupletata  ornata,  quaeque  probabile  est  latere 
etiamnum  in  bibliothecis  Belgii,  Galliae  atque  Angliae , et  tempus 
est,  ad  ultima  Nostri  de  Vestalibus  verba  accedamus. 

XI. 

5, Praeterea  in  Commentariis  Labeonis,  quae  ad  duodecim 
„ tabulas  composuit,  ita  scriptum  est:  Kirgo  Vestalis 

^^neque  haeres  est  cuiquam  intestato,  neque  intestatae  quis- 
^^quam:  sed  bona  eius  in  publicum  redigi  aiunt.  Id  quo  iure 
„jiat  quaeritur.  Amata  inter  capiendum  a Pontifice 
„ Maximo  appellatur,  quoniam,  quae  prima  capta  est, 
„hoc  fuisse  nomine  traditum  est.” 


Inconsiderate  atque  ut  Gelliano  verbo  utar,  insubide,  Thysius, 
qui  hic  commemorantur  ad  XII  Tabb.  Commentarii  Labeonis, 
coniicit  eosdem  esse,  qui  apud  Festum  toties  laudantur  titulo  hoc  : 
Antistii  Labeonis  de  iure  Pontificio  Commentarii. 
Quid  enim  commune  habent  ius  pontificale  et  illad  dodecadelti  ? 
Impendio  autem  memorabile  est  quod  de  Labeone  hic  legimus,  Vesta- 
lem, licet  testamentum  condere  posset,  non  tamen  in  ea  caussa 
fuisse,  ut  ipsa  cuiquam  ab  intestato  succederet,  aut  ipsi  intestatae 
quisquam:  cuius  praecepti  nulla  in  iuris  nostri  libris  vola  est  aut  vesti- 
gium, et  altum  silentium  eorum,  qui  nostra  aetate  Romanae  iuris- 
prudentiae  historiam  tot  commentariis,  partim  ornare,  partim  one- 
rare aggressi  sunt.  Eius  vero  in  Vestalibus  iuris  rationem,  nisi  haec 
fuit,  quia,  simul  captae  erant,  patria  potestate  ipso  iure  excedebant, 
eoque  iura  agnationis  et  gentilitatis  rumpebant,  quibus  solis  antiquo 
tempore  successio  ab  intestato  superstructa  erat,  ego  nunc  quidem 

video  nullam.  Quodsi  vero  haec  ita  sunt,  videborne  eruditis  homi- 
nibus ineptus  coniector  et  somniorum  meorum  interpres  insulsus,  si 
dicam,  me  aliquando  suspicatum  fuisse,  Vestales  e doctrina  iuris  pon- 
tificii, quod  iis  ante  fuerat,  amisisse  proprium  nomen,  et  communi 
tantummodo  Amatarum  in  sacris  usas  fuisse,  licet  in  civili  ser- 
mone distinctionis  gratia  gentis  nomen  retinerent,  ut  apud  Livi- 
um, Aemiliae,  Liciniae,  Marciae?  Certe  in  servis  reipublicae, 

societatum  et  fanorum  factum  legimus,  ut  omni  nomine  carerent, 
idque  demum  liberti  facti,  ab  eo  loco,  unde  manumissi  essent,  ac- 
ciperent, et  Faventini  forte,  aut  Reatini,  aut  ab  ipsa  Vrbe  Romani 
appellarentur,  quod  Varro  adnotavit,  sed  loco  vehementer  salebroso.  ' ’ 


Epit.  libri  LXIII. 

^ ® ^ de  lingua  lat.  lib.  VIII.  ( al.  IV. ) extr. 
Apposui  verba,  ut  habentur  in  Scaligeri  Edit, 
insertis,  quae  aliter  sunt,  in  novissima  Cl.  S p e n - 
geli  i:  ...  alii  nomina  habent  ab  oppideis ; 
alii  aut  non  habent,  aut  non,  ut  debent,  habent. 
Habent  plerique  libertini  a municipio  manu- 
missi, in  quo,  ut  societatum  et  fanorum  servi, 
non  servarunt  proportionem  et  rationem,  et 
Romanorum  liberti  (scr.  libertini)  debuerunt 
dici,  at  a Faventia  Favent inus , a Reate , Re- 
atinus, sic  a Roma  Romanus , ut  nominantur 
u libertineis  orti  publici  servi,  (Speng.  pu- 
blicis servis)  Romani,  qui  manumissi,  qui 
antequam  sub  magistratus  nomina,  qui  cos 
liberarunt,  ( Spengl. /eicrar/nt ) succedere  coe- 
perunt ( Speng.  coeperint ) ... . Vehementer 
vellem  Cl.  Spengelius  sententiam  suam  de  hoc 
loco , et  quae  sit  Varronis,  edixisset.  Diu  enim 


est,  e quo  caeterorum  Interpretum,  praeter 
Popmam,  silentium,  dico  quod  res  est,  im- 
patientissime fero,  ita  mihi  haec,  prouti  scripta 
sunt,  Cimmeria  nocte  obscuriora  visa  fuerunt, 
maxime  autem  illi  a libertinis  orti  publici  servi. 
NecPopma  auxilio  erat,  imo  implicabat  magis; 
atque  erat  paene  ut  bonum  Varronem  deponta- 
num  et  blateronem  ac  lingulacam  indicarem, 
quura  ecce  in  memoriam  revoco  mirifice  me- 
lius haec  omnia  me  olim  legere  apud  Petr. 
Pithoeum  ad  Collat.  LL.  Mos.  et  Rom.  tit.  V. 
§ 2.  idque,  ut  ipse  ait,  ex  vetustioris  scriptu- 
rae reliquiis.  Ibi  autem  ita  verba  postrema 
restituuntur  : ut  nominantur  libertini  a libertis 
orti,  et  e publicis  servis  P.  R.  qui  manumissi 
antequam  sub  magistratus  nomina  (lego  no- 
mine) qui  cos  liberarunt  succedere  coeperunt. 
Teneamus  haec  donec  meliora  afferantur,  nam 
et  vel  sic  res  est  altioris  indaginis  et  prolixi- 


72 


Praeterea  virgines  nostrae  in  eo  quoque  publicis  servis  quodammodo 
similes  videri  possunt,  quod  in  his  quoque,  quantumvis  dimidiae  partis 
bonorum  testamenti  faciendi  ius  haberent,  ut  Vlpianus  retulit, 

iiecesse  tamen  fuit,  ut  omni  legitima  successione  carerent,  quippe 
qui  ne  patrem  quidem  ciere  poterant.  Comparabis  quoque  Vestales, 
quod  ad  legitimas  successiones,  non  inepte  cum  filiisfamilias,  quibus 
bona  sunt  castrensia  et  quasi  castrensia.  In  quibus,  cum  utantur 
iure  patrisfamilias  et  scriptum  habere  possint  heredem  , si  tamen 
testati  non  fuerint,  et  pater  supervixerit,  legitimum,  h.  e.  intestato 
heredem  non  habent.  Tum  enim  pater  illud  peculium  sibi  vindicat, 
nec  tamen  quasi  hereditatem,  a filio  relictam,  sed  proprio  iure  et 
quasi  suam.  ^ ^ ^ Est  praeterea  inter  Vestales  et  servos  P.  R.  baec 
similitudo,  quod  nisi  testamento  facto,  harum  personarum  facultates, 
quasi  bona  vacantia  et  Cixhy]^ovofA.y]TCiy  ut  Harmenopulo  vocantur,  in 
publicum  redigebantur.  In  publicum,  inquit  Gellius,  h.  e.  in 
aerarium,  qua  significatione  eadem  elocutio  apud  Livium  aliquoties 
et  Suetonium  extat,  frequentius  apud  iuris  auctores.  ^ ^ ° Quare, 


oris  orationis.  Eo  tamen  lubentiiis  hanc  lecti- 
onem protuli,  quae  dilif^entiam  novissimi  edi- 
toris effugit,  quoniam  ipsa  quoque  facit  ad 
collustranda  ea,  quae  supra  de  libertorum  et 
libertinorum  differentiis  e Suetonio  disputavi. 

'28  Frag-m.  tit.  XX.  § ult. 

'28  Vlpiani  l.  2.  de  castrensi  pecul.  verba 
haec  sunt : Si  fUiusfamilias  miles  decesserit, 
si  quidem  intestatus,  hona  eius,  non  quasi 
hereditas , sed  quasi  peculium  patri  deferuntur, 
si  autemtestamento  facto,  hic  pro  hereditate  ha- 


betur castrense  j^cculium,  quae  clara,  licet  non 
bene  comta.  Idem  mox  L.  9.  ibid.  ita  : Cum  nihil 
de  peculio  decernit  filius,  non  nunc  obvenisse 
patri,  sed  non  esse  ab  eo  profectum  creditur, 
quae  Accursius  recte  explicat,  non  videri  a 
patre  recessisse.  Ita  Paulus  L.  3.  § 3.  de 
reb.  cred.  eleganter  dicit , pecuniam  pro- 
ficisci, quae  mutuo  datur , et  nisi  a domino 
abeat , mutua  dici  non  potest. 

'30  Cf.  sis  Lfu. /F,  10,-  X,23;  XXVI,36, 
nam  locus  II,  9.  ap,  Eundem  nondum  videfur 

qui  conttnderit , qua  lege  id  sancitum,  eam  caducariarum  LL.  om- 
nium fuisse  antiquissimam,  eum  non  dicam  a vero  multum  aberrasse. 
Quam  enim  primam  fuisse  vulgo  lactitant  Papiam  Poppaeam,  La- 
beonem li.  1.  putasse  dici  non  potest  propter  verbum  aiunt , quo 
intelligi  voluit , id  ita  a se  repertum  esse  in  libris  ICtorum , qui 
aetatem  eius  praecesserant. 

Sequitur  : id  quo  iure  Jiat,  quaerntur , quae  verba  commu- 

niter Labeoni  adscribuntur  : ego,  nec  Labeonis  esse,  nec  Gellii  adeo. 


plane  expeditns.  — Siieton.  Calig.  c.  40.  luris 
autem  locis,  quos  Brissonius  largiter  attulit,  nunc 
quoque  Gaii  I/ist.  IV,  16  adiungi  potest:  alios 
autem  praedes  ipse  Praetor  ab  utroque  accipie- 
bat sacramenti , quod  id  in  publicum  cedebat, 
ubi  fortasse  ICtiis  scripsit  sacram,  noie  i.  e. 
sacramenti  nomine.  Minus  etiam  placent  illa, 
quod  id  inp.  ced.  neque  enim  aut  sacramentum, 
aut  praes  inde  dicebatur,  quia  illud  aerario 
cedebat-  Ineptum  hoc.  .Fuerit  ergo,  quoad, 
hac  sententia , ut  Praetor  acceperit  praedes, 
tamdiu  obligatos , usque  dum  in  aerarium  sol- 
veretur sacramentum.  Proxime  qiioqe  huc  facit, 
quod  Varro  de  L.  L.  lib.  V.  (nunc,  VI,  ^ 71) 
habet : Itaque  praes , qui  a magistratu  inter- 
rogatus, in  publicum  ut  praestet,  a quo  et  cum 
respondet , dicitur  praes.  Ita  Scaliger,  pro  quo 
nunc  e Codd.  et  antiquis  Edd.  Speiigelius  edi- 
dit, dicit  praes.  Aliter  Scioppitis  edidit  et  haud 
scio  an  melius:  in  publicum  an  praes  est.  Qui- 
bus inter  se  collatis,  opinor  Varronem  scrip- 
sisse : Praes,  qui  a magistratu  interrogatus; 
In  p;iblicum  an  praes  es?  a quo,  et 
cum  respondet ; Praes,  dicitur.  Dicit  a quo, 


id  est,  a qua  interrogatione,  tota  enim  res  ex 
formula  stipulationum  est.  Confirmat  coniec- 
turam  meamFestus , cui  Varro  obversatus  fuit : 
Praesest,  qui  populo  se  obligat , interrogatus- 
que  a magistratu : Si  praes  sit  ? respondet, 

praes.  Qua  occasione  addam  alium  eiusdem 
Grammatici  locum  , s.  v.  M a n c e p s , mire  in 
Dacerii  edit,  quae  optima  dicitur,  depravatum  : 

. . . . praes  dicitur,  quia  tam  debet  praestare, 
quod  promisit , quam  is,  qui  pro  eo  praes  fac- 
tus est.  Manifestarium  ulcus.  Et  tamen  iam  in  edit. 
Hieron.  de  Marnef,  ad  marginem  emendatum 
erat,  quam  is,  pro  quo  praes  factus  est , quod 
unice  verum  est.  Praeterea  quoque  ibi  post 
praestare  recte  inserta  est  vox  populi,  quam 
etiam  compertam  habui  in  Ms.  Festo  Mona- 
chiensi,  quem  olim  cum  Dacerii  contuli.  Sed 
Varronis  locum  etiam  .Salmasius,  de 
Modo  tisurar.  cap.  XVI  aggressus  est  ita, 
emendare  : . . . interrogatus , fidem  publico  ut 

praestet satis  quidem  licenter.  Adnotare 

tamen  libuit,  ut  industriae  Spengelii  nonnihil 
accederet. 

sed  scioli  cuiusdam,  propemodum  est  ut  credam.  Quid  enim  potest 
alienius  esse  ab  ing^enio  et  doctrina  tanti  ICti,  qualis  Labeo  fuit, 
quam  dubitare,  quorsum  perveniat  hereditas,  (piae  nec  testatum, 
neque  intestatum  habeat  heredem  ? aut  ab  indole  Gellii , cpii 
non  solet  incertum  lectorem  dimittere,  aut  suam  ipsius  animi  fluctua- 
tionem fovere,  ubi  in  promptu  erat  ICtos  in  foro  obambulantes  con- 
sulere ? quod  eum  in  pari  causa  fecisse,  non  unus  Noctium  locus 
evincit.  Denique  ea  est  Gellii  Codd.  fortuna  inclinata,  ut  emble- 
matibus librariorum  prae  aliis  scateant,  quorum  plurima  quidem  a 
viris  doctis  detrita  dudum  sunt  et  eiecta,  alia  vero  supersunt,  quae 
adhuc  futuri  editoris  ingenium  et  diligentiam  exposcunt. 

Denique  refert  Noster,  quam  caperet  virginem  Pontifex  eam, 
inter  capiendum  Amatae  nomine  compellatam  fuisse,  quia,  quae 
prima  capta  fuit,  eo  nomine  fuisse  traditum  sit.  Quae  narratio  ex 
eo  nonnihil  difficultatis  habet,  quoniam  Plutarchus  refert,  non  unam, 
sed  quatuor  a Numa  captas  fuisse,  earumque  adeo  nomina  prodidit, 
inter  quae  illud  Amatae  non  conspicitur.  Quae  diversitas  in  tanta 
remotissimarum  historiarum  obscuritate  inque  tanta  documentorum 
inopia,  eiusmodi  est,  ut  nunc  quidem  non  amplius  in  cognitionem 
cadere  posse  videatur. 

Et  haec  quidem  hactenus.  lam  enim  ad  animum  revocandum 
est,  cuius  causa  haec  praefati  sumus.  Agitur  autem  id,  ut  Natales 
Regis  nostri  Augustissimi 

pia  gratulatione  constantique  prece,  inter  vota  civium  communia, 
nostra  quoque  haec  Universitas  litteraria  publice  prosequatur.  Quod 
het  non  ex  more  tantum  et  solemni  ritu , sed  ex  libera  quoque  et 
fida  animi  sententia,  ipso  die  festo,  qui  est  XX\TII  huius  anni 
mensisque,  hora  consueta,  locoque  solito,  verba  praeeunte,  qui  apud 
nos  arti  oratoriae  litterisque  antiquis  praeest.  Ad  quam  orationem 
uti  frequentes  ovantesque  adsint,  quicunque  Mivervae  sacris  operantur, 
nomine  patrum  Academiae,  qua  par  est  fierique  potest,  observantia, 
humanitate,  religiositate,  iterum  iterumques  solemniter  obsecramur, 
invitamus , evocamus. 

